text:
Orð og lag: Martin Joensen
1. Hinumegin fjøllini, har náttin heldur til,
býr ein gamal maður, ið tey fægstu hava sæð.
Langt frá alfarvegi, har tú sjáldan setur fót,
býr hin gamli, ið tey flestu ræðast.
2. Onkur sigur, at hin gamli als ikki er til,
– onnur teska ’huldufólk’ og skelva, men eg veit,
at langt frá alfarvegi, har tú sjáldan setur fót,
býr hin gamli, ið tey flestu ræðast.
3. Fjallanátt í kavaroki viltist eg av leið,
og eg helt mín síðsta stund var komin, tá eg sá
fyri mær í myrkrinum ein elligamlan mann.
Var, sum kom hann ongastaðni frá.
4. Hann vísti mær á vegin og eg spurdi hvør hann var,
– hví hann valdi einsemið, hann gav mær spakligt svar:
»Tit, ið hava tikið tykkum valdið uttan rætt,
tit eru ikki systkin míni longur.
5. Tit, ið dálka jørðina og tit, ið týna lív,
– berjast móti brøðrum, hevja móti børnum knív.
Tit, ið hava tikið tykkum valdið uttan rætt,
eru ikki systkin míni longur.
6. Nógvir eru vegirnir, og eg havi valt mín«,
segði gamli maðurin og bað meg fara væl.
Onkur sigur, at hin gamli als ikki er til,
– onnur teska ’huldufólk’ og skelva.


c: text/html

text:
Orð og lag: Frances R. Havergal
Týtt: Edmund í Garði
1. Mítt lív Eg fyri teg á krossins træi gav,
eg vildi bjarga tær úr synd og deyðans kav’.
Mítt lív, Mítt lív tað gav Eg tær,
– men tú, hvat gavst tú Mær?
2. Míns Faðirs ljósu búð og himnasælan frið,
á Míni foldarferð Eg mátti sakna við!
Eg fór frá øllum fyri teg,
– hvat gerst tú fyri Meg?
3. Eg leið nógv fyri teg, meir enn tú fata kann;
og heimsins synd Eg bar, Mítt blóð á krossi rann!
Eg bar, ja, bar alt fyri teg,
– hvat bert tú fyri Meg?
4. So hevði Eg til tín frá Faðir Mínum við,
ein ríkan dýrdargrip av náði og av frið!
Ein sælan arv Eg beri tær,
– hvat vilt tú bera Mær?
5. Á, sál, gev Guði alt títt lív og tíni ár!
Slepp heimsins gleði nú, hon ber tær sakn og sár!
Gev Jesusi nú sjálvan teg,
so greiðir Hann tín veg!

robotstxt: allowed

filter: keep


text:
Seinast broytt:
Viðmerking:
Námsætlan sum Word-fíla:
Námsætlan fyri breytaruppgávu 2. árið
Lógargrundarlag
Løgtingslóg nr. 62 um gymnasialar miðnámsútbúgvingar frá 15. mai 2012:
§ 5. Útbúgvingarbreytirnar fevna eisini um lestrarmenning, breytaruppgávu og breytarverkætlan. Fyrireikingarbreytin fevnir ikki um breytaruppgávu.
Stk. 2. Lestrarmenning skal fremjast á einstøku breytunum fyrsta árið í útbúgvingini, og skal lestrarmenningin gera einstaka næmingin tilvitandi um fakligu krøvini í valdu breytini og geva honum amboð at nýta í einum virknum lestrarumhvørvi.
Stk. 3. Á 3-ára útbúgvingarbreytunum verður breytaruppgáva skrivað 2. árið, og breytarverkætlan verður skrivað 3. árið.
Stk. 4. Á fyrireikingarbreytini verður breytarverkætlan skrivað 2. árið.
Stk. 5. Landsstýrismaðurin ásetir í kunngerð nærri reglur sbrt. stk. 1-4 um lestrarmenning, breytaruppgávu og breytarverkætlan, og Kunngerð um gymnasialar miðnámsútbúgvingar, sí niðanfyri.
Karmarnir
Karmarnir eru lýstir í grein 21 í kunngerðini:
§ 21. Breytaruppgávan á 2. árið verður skrivað í tvørfakligum samstarvi millum tvær lærugreinar, sum næmingurin hevur tað árið. Í minsta lagi ein av lærugreinunum skal vera á A ella B stigi.
Stk. 2. Næmingurin skal sjálvur velja lærugreinar og øki/evni.
Stk. 3. Leiðari útbúgvingarstovnsins ger av, nær breytaruppgávan verður skrivað. Nýttir verða í mesta lagi tveir skúladagar til sjálva skrivingina, og tá verður vanliga undirvísingin niðurløgd. Frá tí at næmingurin fær uppgávuorðingina, til uppgávan skal vera latin inn, skulu í mesta lagi ganga 14 dagar.
Stk. 4. Hvør næmingur fær tillutaðar vegleiðarar, ein í hvørji lærugrein, sum hvør sær skulu góðkenna øll næmingaval í lærugreinunum, og saman gera endaliga uppgávuorðing.
Stk. 5. Við støði í skrivligari umsókn frá næmingi, kann leiðari útbúgvingarstovnsins gera av, at breytaruppgávan kann verða skrivað í trimum lærugreinum ella bert í einari lærugrein. Endamál, mannagongd og treytir annars eru lýst í námsætlanini fyri breytaruppgávuna.
Endamál
Endamálið við breytaruppgávuni er at læra næmingin at fara til botns í einum fakligum greiðsluevni á einum øki, hann sjálvur hevur valt. Uppgávan er ein liður í at fyrireika seg til breytarverkætlanina 3. árið. Endamálið er, at næmingurin fær greiðu á, hvørji faklig krøv fara at vera sett í samband við breytarverkætlanina. Samstundis skal breytaruppgávan vísa næminginum á týdningin, tað hevur at duga at leita miðvíst eftir tilfari, umframt at hann fær eina fatan av, hvørji formlig krøv verða sett til eina stóra skrivliga uppgávu. Breytaruppgávan er somuleiðis eitt høvi hjá næminginum at venja seg við tvørfakligt arbeiði.
Uppgávuvav
Hvør einstakur næmingur skrivar sína uppgávu, sum skal vera uml. 6-10 síður, og tá er forsíða, innihaldsyvirlit, notur, bókmentalisti og fylgiskjøl ikki íroknað. Myndir í tekstinum telja bert við, um tær hava ein virknan leiklut í uppgávuni, t.e. at tær verða nýttar í einihvørji grundgeving.
Uppgávuval
Næmingurin velur sjálvur í samráði við vegleiðararnar lærugreinarnar, sum uppgávan skal skrivast í. Vegleiðararnir skulu góðkenna val næmingsins.
Vegleiðing
Vegleiðingin skal miða ímóti, at næmingurin skal megna at lúka tey fakligu krøvini (sí niðanfyri) og fáa innlit í og royndir við at samstarva millum tvær lærugreinar.
Uppgávuorðing
Ein av niðanfyri nevndu møguleikum skal nýtast:
1) Við vegleiðing frá lærarunum ger næmingurin eina sjálvstøðuga uppgávuorðing, sum lærararnir málsliga snøgga til og hjálpa uppá, um tað er neyugt.
2) Við støði í einum felags evni, sum flokkurin saman við lærarunum hevur valt, ger hvør næmingur sína sjálvstøðugu uppgávuorðing, sum lærararnir málsliga snøgga til og hjálpa uppá, um tað er neyugt.
3) Lærararnir gera nakrar fáar ymiskar uppgávuorðingar í einum ávísum evni, sum lærarar og næmingar hava valt í felag. Tað er ein treyt, at næmingurin í samstarvi við læraran, sleppur at viðgera uppgávuorðingina og taka síni egnu sjónarmið við og sleppur at umorða partar av uppgávuni.
Meting
Í metingini verður m.a. dentur lagdur á hesi viðurskifti:
- Hevur næmingurin á sjálvstøðugan hátt og á nøktandi fakligum stigi verið við til at orða uppgávuna (greiðsluevni)?
- Er uppgávan svarað í samsvari við uppgávuorðingina?
- Hevur næmingurin á sjálvstøðugan hátt valt og brúkt hóskandi tilfar?
- Hevur næmingurin skilt og brúkt fakligt háttalag?
- Er næmingurin farin nóg djúpt niður í evnið?
- Hevur næmingurin gjørt sínar egnu kritisku metingar?
- Hevur næmingurin sjálvstøðugur viðgjørt og sett evnið í ein samanhang?
- Er uppgávan væl skrivað, og er evnið borið fram á nøktandi hátt?
Uppgávan verður dømd við eittans próvtali. Harumframt fær næmingurin eina skrivliga meting, har tað væleydnaða og tað minni væleydnaða verður nevnt.
Skilagott er at síggja breytaruppgávuna sum eitt slag av royndarverkætlan.


text:
Orð: N.F.S. Grundtvig
Lag: Johan Henrik Nebelong
Týtt (leysliga): Robert Joensen
1. Nú hvítna tindar fjøllum á,
og gulnar gras í dali,
hitt síðsta tjaldrið landi frá
fleyg burt við túsundtali.
2. Tað fuglaberg, sum fyrr var bygt,
tað er nú tómt og oyðið,
har ikki sæst eitt fuglakykt,
ei heldur meir á heiði.
3. Har sátur stóðu fram við á,
er alt nú snøgt og nakið,
og epli, røtur, hvørt eitt strá
er komið undir takið.
4. Har summargrøna velta var,
bert slokkastrúgvar spjaddir,
á bø er komið lamb og ær,
tí kalt er millum hæddir.
5. Takk fyri ávøkst, Guð, tú gav
av bøi og av fjalli,
og alt, sum ført varð yvir hav,
og tað, sum er í hjalli.
6. Takk fyri hetta árið við
og alt á sjógv og landi.
Tú yvir vaksin lýs tín frið
og hvønn ein pilt á sandi!
7. Tey renna skjótt tey stuttu ár,
til heim tú manst mær boða;
og eftir vetur kemur vár
við sól og fjallaroða.
8. Og eina ferð vit fáa boð,
tá síðstu ferð vit anda.
Úr heiminum vit fara so,
hjá tær um ævir standa.


text:
Fríðkanardagur verður leygardagin 24. mai kl. 10-15 í øllum bygdum í kommununi
Økið er stórt og nógv er at taka upp eftir ein langan og harðan vetur. Tí heitir Runavíkar kommuna, aftur í ár, á allar borgarar um at taka lut í ruddingini.
Tíð og stað
Møtt verður kl. 10.00 á hesum støðum, har ruskposar verða útflýggjaðir:
Missiónshúsið í Æðuvík: Æðuvík
Rituvíkar skúli: Rituvík
Ítróttarhøllin í Runavík: Runavík, Saltangará og Glyvrar
Lamba skúli: Lamba og Lambareiði
Søldarfjaraðr skúli: Søldarfjørður og Skipanes
Ítróttarhøllin á Skála: Skála og Skálafjørður
Oyndarfjarðar skúli: Oyndarfjørður
Funningsfjarðar skúli: Elduvík og Funningsfjørður
Samskipan
Ein samskipari verður á hvørjum øki.
Heitt verður á grannaløg um at skipa seg í økinum har tey búgva.
Burturkast
Burturkastið skal koyrast í posar og setast framvið vegnum.
Húsarhaldsrusk verður ikki tikið við.
Kaffi og Vaflur
kl. 15.00 tá liðugt er at rudda, verður kaffi og vaflur at fáa á hesum støðum:
Ítróttarhøllin í Runavík: Æðuvík, Rituvík, Runavík, Saltangará og Glyvrar, Lamba og Lambareiði Søldarfjørður og Skipanes
Ítróttarhøllin á Skála: Skála og Skálafjørður
Oyndarfjarðar skúli: Oyndarfjørður
Funningsfjarðar skúli: Elduvík og Funningsfjørður
Plantupakki
Á hesum støðum verða eisini plantupakkar útflýggjaðir. Ein pakki til hvørt húsarhald – avmarkað nøgd.
Møtið fjølment
Runavíkar kommuna vónar at borgararnir taka væl undir við tiltakinum og møta fjølmentir.
Umframt at náttúran verður fríðkað, er hesin dagur eisini eitt gott høvi at møta grannum og vera saman um eitt felagsátak.


text:
Mannatenn og gravir undan kavi
Í fornfrøðiliga útgrevstrinum niðri á Bakka á Velbastað, sum var í 2016 og 2017, vórðu mannatenn funnar. Talan er tí um gravir í fornum kirkjugarði.
Búseting hevur verið niðri á Bakka síðan landnámstíðina, men einaferð í miðøld varð flutt longur niðan í lendið, har bygdin liggur nú. Síðan hevur brimið máað tað mesta av elstu búsetingini burtur. Eftir stendur ein vallað kirkju– ella bønhústoft við kirkjugarði rundanum, og tað var her, ið fornfrøðiliga rannsóknin fór fram.
Inni í kirkjugarðinum komu vit fram á smáar spjaddar steinsetingar, og undir steinsetingunum komu vit niður á gravir. Umhvørvið og sjórok hava gjørt, at stórt sæð einki er eftir av beinagrindunum í gravunum, men tenn eru meiri mótstøðuførar enn bein. Í 2016 vórðu fyrstu tenninar tiknar upp úr moldini. Standurin á tonnunum var sera ringur, og ivasamt var eisini um hetta vóru mannatenn ella vóru djóratenn. Myndir av tonnunum vórðu sendar til Jakku Heinesen, sála, tannlækna. Hann kundi staðfesta, at hetta veruliga vóru mannatenn. Nú var vissa fingin fyri, at talan veruliga var um ein kirkjugarð við gravum, soleiðis sum søgur á Velbastað siga frá, og sum fornfrøðingar fyrr hava tulkað hesar toftir.
Tinna Dianudóttitr Hentze var ein teimum 4 fornfrøðilesandi, ið luttóku á útgrevstrinum á sumri 2017. Hon lesur á lærda háskúlanum í Lund, fornfrøði og osteologi, har serligur dentur verður lagdur á beinagrindir. Tað var tí eyðsæð at tað var Tínna, ið stóð fyri at hegnisliga grava tær skroypiligu tenninar úr moldini. Síðan hevur hon reinsað, bólkað og greinað tenninar inni á konserveringsverkstovuni á Tjóðsavninum.
Higartil eru tenn av 5 fólkum skrásettar. Har tenninar eru væl varðveittar ber til at meta um aldurin á teimum deyðu út frá slitinum á tonnunum. Soleiðis kundi Tinna staðfesta, at í einari grøv lá eitt fólk, ið var millum 20 og 30 ár, tá tað doyði. Í eini aðrari grøv var tað bara tann eini jaksilin, ið var væl varðveittur. Hesin jaksil vísti seg at vera ein mjólkatonn. Talan er sostatt um eitt barn, millum 2 og 10 ár.
Ætlanin er nú at fáa serfrøðingar at gera neyvari kanningar av tonnunum á verkstovum uttanlands, har til ber at gera C-14 tíðarfestingar, strontium-, kol- og køvievnikanningar av tonnunum. Hesar kanningar kunnu vónandi geva eina tíðarfesting av, nær fólkini doyðu og siga frá um aldur á teymum deyðu, liviumstøður, hvat tey hava livað av og um fólkini í gravunum eru uppvaksin á staðnum ella koma aðrastaðni frá. Enn eru tenninar ikki tíðarfestar, men við eina av gravunum í kirkjugarðinum varð ein hálvur silvurmyntur funnin, ið kann tíðarfestast til fyrst í 900 árunum.


text:
Skip dálka minni í Arktis
Ein herferð vend móti reiðaríum, ið hava skip í Arktis, hevur fyribils verið við til at avmarka nýtsluna av tungolju.
Tað skrivar felagsskapurin aftanfyri herferðina, Clean Arctic Alliance, í tíðindaskrivi.
Herferðin varð kunngjørd í fjør á Arctic Frontiers-ráðstevnuni í Tromsø í Norra, og síðani hava 65 feløg, stovnar og aðrir aktørar skert nýtslu sína av tungolju í Arktis, upplýsir Clean Arctic Alliance.
Seinastu árini er fokus sett á nýtsluna av tungolju, sum hevur stóra skaðiliga ávirkan á bæði dýr og ís, ttí oljan letur út svávulbitlar í havið.
Millum annað hevur danska reiðarafelagið mælt sjáferðslustovninum hjá ST, IMO, at seta eitt alheims forboð í gildi ímóti tungolju. Í 2011 bannaði IMO sigling við tungolju í Antarktis.
Eitt av feløgunum, sum er hildið uppat við at sigla vvið tungolju, er Hurtigruten, sum siglir framvið norsku strondini.
- Eftir at hava siglt í arktiskum farvøtnum í 125 ár, var hetta ein løtt avgerð. Ongin meining er í at dálka meira og økja vandan í umráðnum, sum hevur brúk fyri minni, sigur Daniel Skjeldam, útferðarstjóri í Hurtigruten sambært Clean Arctic Alliance.
Kelda: knr.gl


text:
Líknandi greinar
Áheitan frá IRF um, at øll húsarhald fáa sær ruskstativ
IRF heitir á allar borgarar í limakommununum um at fáa sær ruskstativ til húsarhaldsruskið – til frama fyri bæði umhvørvi og ruskinnsavnarar. Reglugerð • Hav posan í stativi – so fuglur/ketta/rotta ikki kemur at • Hav stativið sjónligt og hægst 20 metrar frá atkomuvegi • Hav trygga og ljósa gonguleið til stativið • Posin má Les meira…
REKUR KRINGVARPIÐ PARTAPOLITIKK?
Á heimasíðuni kringvarpsins liggur eitt subjektivt videoklipp kryddað við politiskum sjónarmiðnum, sum hóska til sitandi samgongu. Hetta stríðir ímóti tí politiska óheftni, sum ein almennur tíðindastovnur eigur at hava í sínum tíðindaflutningi og sendingum – – – Í videoklippinum verður greitt frá um ætlanir hjá samgonguni um eina sonevnda ”stjórnarskipan” fyri Føroyar. Okkurt slag av Les meira…
Røðan Signhild V. Johannesen borgarstjóri helt til Team Rynkeby tann 28. juni
“Sælari er at geva enn at fáa” Tá ið vit hvørt ár handa ársins rósu, verða hesi orðini tikin fram, tí tey standa ofta graveraði í gávuni, sum ársins rósa fær. Orðini stava úr Ápostlasøguni og snúgva seg um, hvussu vit eiga at arbeiða og taka okkum av teimum, sum eru verri fyri enn vit Les meira…


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Forsíðarss
Fyri at fyribyrgja vindskaðar, nú veturin stendur fyri durum,
heitir brunaumsjónarmaðurin á borgararnar um
at tryggja leysar lutir, sum eru uttandura, og at taka leysar lutir inn,
so teir ikki fúka í vindinum og gera skaða.
14. Mai 2018
Ung í arbeiði 2018
Ert tú úr Vestmanna og gongur í 9. flokki í Vestmanna Skúla, og ert tú ágrýtin og arbeiðssom/arbeiðssamur, kanst tú nú melda teg til Ung í arbeiði í summar. Arbeiðið hevur til endamáls at fríðka um í kommununi, og
08. Mai 2018
Loppumarknaður á heiminum á Grønanesi
Áhugabólkurin skipar fyri loppumarknað leygardagin 12. mai til frama fyri bussin.
04. Mai 2018
Bátastevnan 2018
Tíðindaskriv Bátastevnan 2018 Bátastevnan í Vestmanna verður í døgunum 24. til
02. Mai 2018
Spælipláss í Gørðum
Leingi hevur verið arbeitt við fyrireikingunum til at gera spælipláss í bønum ímillum skúlan og heilsumiðstøðina. Men nú er arbeiðið umsíðir byrjað. Tað er Innspark, sum stendur fyri arbeiðinum, og arbeiðstakari er teirra venga byrjaður í morgun at grava hol fyri støðunum undir útgerðini.
02. Mai 2018
Kunning frá IRF um burturbeining av bildekkum
Skulu dekk vekk? Nú er tíðin komin, at vetrardekkini skulu av og summardekkini á. Týdningarmikið er at burturbeina gomlu dekkini á rættan hátt. Um felgan ikki kann brúkast aftur, lat hana til jarnendurnýtslu og dekkini sjálvi til brenningar. Um neyðugt, fáið verkstaðið
02. Mai 2018
Guðstænastur í Vestmanna kirkju í mai 2018
Guðstænastur í Vestmanna kirkju í mai 2018. 06.05.18. Deknaguðstænasta 10.05.18. Kristi Himmalsferðardagur. Deknaguðstænasta 13.05.18. Guðstænasta við Mariu J. Niclasen 20.05.18. Hvítusunnudagur. Marjun í Kálvalíð. Dópsguðstænasta. Øll børn, sum eru doypt síðan oktober 2013 fáa gávur frá kirkjuni. Talvan gongur fyri Føroyska Bíbliufelagið. 21.05.18.
30. Apr 2018
1. mai-hald í Vestmanna
Vit hátíðarhalda altjóða arbeiðaradagin 1. mai á Reyða Torginum í Vestmanna týsdagin kl 16. Røðarar verða Aksel V. Johannesen, løgmaður, Ingolf Sólheim Olsen, løgtingsmaður og Rakul í Gerðinum, forkvinna í Heilsurøktarafelagnum. Fundarleiðari verður Páll Hellu, formaður í Vestmanna Arbeiðarafelag. Tónleikur verður við Vestmanna Hornorkestri.Beint
24. Apr 2018
Flaggdagshaldið 2018
Flaggdagshald verður uttan fyri Miðhøllina í skúlanum í Frammibø flaggdagin 25. apríl kl. 14.00.Magni Laksáfoss, tingmaður, heldur flaggdagsrøðuna, og Vestmanna Hornorkestur luttekur. Beint aftan á sjálvt flaggdagshaldið verður eins og undanfarin ár skipað fyri renning. Sí renniteinarnar niðanfyri.Vestmanna Kommuna
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
20. Mar 2012
Børnini við Margáir arbeiða við eini verkætlan um sólskipanina. Rannvá (starvsnæmingur) hevur sín síðsta arbeiðsdag hjá okkum á hesum sinni, hósdagin. Tí hava vit valt at gera eitt sindur burturúr og kalla vit hesa vikuna fyri " Rúmdarvika"!!...har vit fara at hava ymisk tiltøk.Í...
21. Feb 2012
Verkfalli er av og alt er við tað gamla við Kráir og Margáir, frá ímorgin 22.02.2012 kl. 7.15 :)Gleða okkum til at síggja tykkum øll aftur!! ...
30. Jan 2012
Dagstovnurin við Kráir og við Margáir eru stongdir vegna verkfall frá týsdegnum 31. Januar 2012 kl. 7.00.Lýst verður á heimasíðuni nær vit lata uppaftur. Annars frætta tit helst nærri í fjølmiðlunum.Sí skriv frá Føroya Pedagogfelag... ...
26. Jan 2012
Sakt skal vera frá, at Dagstovnurin við Kráir hevur stongt vegna summarfrí frá 23. juli til 10. august 2012.Vit læta uppaftur sum vanligt mánadagin 13. august 2012. ...
21. Jan 2012
So fingu vit ein námsfrøðing afturat við Kráir! Emly hevur í dag fingið prógv sum námsfrøðingur á UCC í Keypmannahavn. Hjartaliga til lukku Emly og vælkomin til Kráir! :-)) ...
31. Des 2011
Starvsfólkið við Kráir og Margáir ynskir øllum eitt GOTT NÝGGJÁR!!Takk fyri gott samstarv í farna árið og vit gleða okkum til samstarvi í 2012. ...
12. Des 2011
Luciadagurin 13. december :)Forskúlin og Liljuperlurnar eru boðin í Hvalvíkar skúla til Jólahald kl. 10.00.Aftaná fer Forskúlin Luciagongd í skúlanum og aftaná við Kráir. ...


text:
Ísrael ivasamt
Hósdagin 12. oktober 2017 undirskrivaðu Fatah og Hamas eina avtalu um samstarv. Síðan 2007 hevur verið skilaður millum hesar báðar palestinsku partarnar, sum nú siga seg vera komnar til eina semju. Avtalan ber kortini ikki við sær, at Hamas viðurkennur Ísrael. Hamas skal heldur ikki leggja vápnini, skrivar Yedioth Aharonoth.
Í Ísrael eru tey sera ivasom um hesa nýggju avtaluna. Allar avtalur millum palestinska sjálvstýrismyndugleikan PA (Fatah) og Hamas eiga at virða altjóða avtalur og treytirnar hjá "Miðeystur-kvartettinti" eiga at verða hildnar. Tað snýr seg fyrst og fremst um at viðurkenna Ísrael og at Hamas leggur vápnini, verður sagt frá skrivstovuni hjá forsatisráðharranum, í sambandi við nýggju avtaluna, sum varð undirskrivað í Kairo í gjár.
Ísrael hevur ásett nakrar treytir, sum eiga at vera hildnar áðrenn Ísrael vil viðurkenna eina slíka avtalu, m.a. at Hamas gevst at grava yvirgangstunlar inn í Ísrael; at teir gevast at gera rakettir og at fremja yvirgangsálop móti Ísrael . Ísrael krevur eisini at ísraelskir hermenn, sum sita fangar hjá yvirgangsfelagsskapinum, verða latnir leysir.
Ísrael sigur, at Hamas hevar ábyrgdina av øllum yvirganginum úr Gazageiranum, so leingi sum teir ikki leggja vápnini, men framhaldandi hava tað endamál at Ísrael skal týnast.
- Ísrael fer framhaldandi at fylgja væl við gongdini og fer eisini at taka neyðug stig um tað krevst, verður sagt at enda.
Tzipi Livni í arbeiðaraflokkinum og fyrrverandi uttanríkisráðharri Ísraels sigur, at tað, at PA (Fatah) sleppur inn í Gaza kann vera gott. Men, hon leggur dent á, at so leingi sum Hamas er ein vápnaður yvirgangsfelagsskapur, fer palestinska semjan eisini at mangan hátt at góðkenna Hamas og yvirgang teirra.
Kelda: miff.no


text:
Vísitalið minkað úr 23 til 20 stig síðan juni 16
16. Feb 2016
Hagstovan hevur 15. februar 2016 kunngjørt nýggjastu konjunkturkanningina, sum Gallup Føroyar ger vegna Hagstovuna. Úrslitini úr seinastu konjunkturkanningini eru tøk í hagtalsgrunninum. Yvirskipaða vísitalið, ið...
les meir
FarGen fær góða undirtøku millum fólk
21. Jan 2016
83 % av føroyingum taka undir við FarGen-verkætlanini, sum snýr seg um at lesa arvastreingirnar (genomini) hjá øllum føroyingum, sum vilja tað. Tað vísir...
les meir
Gott nýggjár til tykkum, sum svara
11. Jan 2016
Vit á Gallup Føroyar ynskja Føroya fólki eitt gott nýggjár við tøkk fyri farna árið. Tøkk fyri, at tit taka av møguleikunum at koma...
les meir
Gott nýggjár til kundar okkara
11. Jan 2016
Vit á Gallup Føroyum ynskja kundum okkara eitt gott nýggjár við takk fyri gott samstarv í farna árinum. Vit gleða okkum til eitt nýtt ár...
les meir
M-Torgið, 19. nov: Tilflytarar - ein nýggjur brúkarabólkur
18. Nov 2015
19. november kl. 13.00-15.00 verður M-Torgið i hølunum hjá Gallup Føroyum í Tvørgøtu 13. Felagið føroysk marknaðarfólk hevur bjóðað David Im, integratiónssamskipari á Útlendingastovuni at...
les meir
HR-Forum: Mentan - ein sosiologisk áskoðan...
11. Nov 2015
Gallup Føroyar skipar fyri HR-forum í hølunum hjá Gallup Føroyum, 12. november kl. 13 -15.30, tá Marianna Andreassen frá MEA Consult fer at halda fyrilestur...
les meir
M-Torgið 17. sept: Social Media - upcoming
03. Sep 2015
Felagið føroysk marknaðarfólk byrjar M-Torgið seinnu hálvu við evninum "Social Media - upcoming" og hevur í tí sambandi bjóðað stjóranum fyri lýsingarfyritøkuni, Jónsson...
les meir
HR-Forum 10. september kl. 13.00
03. Sep 2015
Jógvan Tróndarsson heldur fyrilestur í HR-Foruminum hósdagin, 17. september kl. 13-15.30 undir heitinum "JFK – spyr ikki, hvat landið kann gera fyri teg, men hvat...


text:
Sverri Egholm
01.11.2017 - 17:18
Tíðindi > Samfelag & Politikkur > Samferðsla
Í vár avloysti grikska ferjan Galaxy Smyril á Suðuroyar-leiðini.
Eftirmetingin vísti, at av teimum 23 døgunum, Galaxy var í sigling, var ongin túrur avlýstur fyrstu 18 dagarnar. Síðstu fimm dagarnar vórðu sjey túrar avlýstir vegna eysturrætt, streym og metingina hjá manningini.
- Tá Smyril næstu ferð skal í dokk, kann væl henda, at boð verða send eftir Galaxy aftur, tí fá skip eru tøk til hesa sigling, ið eru so væl egnað sum Galaxy. Men vit fara helst at krevja, at manningin fer á simulatorskeið áðrenn, so túrarnir kunnu avgreiðast skjótari, sigur Hilmar Eliasen við blaðið Fólk á ferð, sum Strandferðslan útgevur.
Manningin umborð var griksk, og føroyingar vóru við sum vegleiðarar. Avgerðarmyndugleikan umborð hevði grikski skiparin. Tá Galaxy eina ferð vendi við í høgari aldu, fekk skiparin ikki neyðugar upplýsingar um alduhædd av einum servara hjá Landsverki, sum var vorðin óvirkin.
Alment varð spurnartekn sett við, um trygdin altíð var í lagi umborð á Galaxy. Hesin ivi var ógrundaður. Trygdin var allatíðina í lagi, sigur Strandferðslan.
Tilsamans ferðaðust 5.436 ferðafólk við Galaxy, og skipið flutti 1.834 bilar, 172 vørubilar og 71 lastbilar
Les alt blaðið her


text:
Lestrarumhvørvi
Á Miðnámi á Kambsdali ganga áleið 500 næmingar, og umleið 75 lærarar og 15 onnur starvsfólk starvast á skúlanum. Útbúgvingar skúlans eru bæði eitt, tvey og trý ára útbúgvingar. Flestu næmingarnir ganga á trý ára gymnasialu útbúgvingunum.
Sum nýggjur næmingur á skúlanum fert tú helst skjótt at leggja til merkis, at mangt er øðrvísi enn í skúlanum, tú gekst í frammanundan. Men skjótt venur tú teg við nýggj krøv og annað arbeiðslag, og tá ein tíð er fráliðin, er skúlin ein so náttúrligur partur av lívi tínum, at tú valla kanst hugsa tær tað øðrvísi.
Skúlin arbeiðir áhaldandi við at skapa betri og nútímans lestrarumhvørvi, so næmingar trívast og hava bestu umstøður at hugsavna seg um lesnaðin.
Skúlin hevur egna kantinu, ið hevur morgunmat, heitan døgurða, salatbar, umframt vanligar mat- og drekkivørur. Umstøðurnar kring kantinuna eru sera góðar, og er kantinan ein sera týdningarmikil partur trivnaðinum á skúlanum.
Lestrartíðin kann tykjast long tíð at hyggja fram ímóti. Men ivaleyst fert tú, sum flestu næmingarnir undan tær, at sanna, at skúlatíðin við nýggjum vinum og nýggjum avbjóðingum, rennur skjótt. Og ein summardag stendur tú við prógvi í hondini, sum siga frá, at tú hevur tikið eina miðnámsútbúgving, sum gevur tær fjølbroyttar møguleikar.


text:
Tíðindaskriv
11.06.2015 - 17:56
Tíðindi > Vinna & Tøkni > Handil- og tænastuvinna
Atlantic Fair fiskivinnumessan í Klaksvík í farna mánaði var tann sjeynda í røðini og tann triðja, ið varð hildin í Klaksvík. Hesir marknaðardagar eru annað hvørt ár, og longu nú er avtalað, at stevnan verður aftur í Klaksvík í mai 2017.
Atlantic Fair 2015 var í Klaksvík 12. til 14. mai í ár, har 3850 vitjandi vóru. 177 framsýnarar vóru við úr 19 londum. 15 prosent av teimum vitjandi vóru úr útlondum – frá 23 ymiskum londum.
Vitjanartalið var sostatt eitt sindur minni enn í 2013, og skyldast hetta serliga, at tann triði framsýningardagurin var ein frídagur, har tey lesandi tí ikki valdu at koma. Hesin bólkur manglaði á stevnuni.
Tó eru fólk samd um, at framsýnaratalið, eins og støðið á messuni var høgt og karmarnir góðir. Sum sagt verður Atlantic Fair aftur í Klaksvík í 2017.


text:
Seinast broytt:
Námsætlan sum Word-fíla:
1. Samleiki
Lærugreinin samfelagsfrøði snýr seg um føroysk og altjóða samfelagsviðurskifti, og tekur fram týðandi tættir, sum viðgera tann týdning, ið mentanarlig, búskaparlig og tøknilig menning hevur á samfelagsgongdina. Við sannroyndum og ástøðiligum verkevnum framleiðir lærugreinin vitan um virknar og fjølltýddar máttir, sum ávirka samfelagsmenningina í Føroyum, kring okkum og alheimsliga. Við at knýta sosial, búskaparlig og politisk hugtøk at samfelagsligu gongdini, styrkir lærugreinin grundarlagið undir dygdarbetri støðutakan og virkisføri.
2. Endamál
Endamálið við undirvísingini í samfelagsfrøði er:
- at vekja og menna evni og áhuga næmingsins fyri samfelagsligum viðurskiftum, sum hava týdning fyri fólkaræðisligu tilgongdina og orðaskiftið, so hann kann gerast virkin borgari í einum fólkaræðisligum samfelag í einum altjóðagjørdum og umbroytiligum umheimi
- at styrkja evni og sjálvsálit næmingsins at kjakast og taka støðu til samfelagslig umrøðuevni á fakligum støði
- at næminginum ognar sær innlit í grundleggjandi samfelagslig samanheingi, bæði í Føroyum og altjóða, við serligum atliti at vinnuvirksemi og arbeiðsmarknaði
- at gera grein á, hvussu avgerðir síggjast aftur, og á tann hátt geva næminginum førleika at meta um, hvussu samfelagið ávirkar korini hjá einstaklingum og fyritøkum at liva og virka undir
- at gera næmingin føran fyri at knýta samband millum samfelagsfrøðiliga fatan og gerandislívið, so hann gerst førur fyri at miðla grundleggjandi samfelagsliga vitan og evnar at grundgeva fyri sínum egnu sjónarmiðum og samstundis lurta eftir áskoðanum og grundgevingum frá øðrum
- at gera næmingin føran fyri at lesa og týða upprunan at sjónarmiðum og átøkum, so hann evnar at greiða frá teimum virðisfatanum, tey eru grundað á.
3. Stig og tímatal
Á E-stigi verður undirvíst 53 klokkutímar.
4. Øki
Fakliga innihaldið í lærugreinini er lutað sundur í kjarnaøki og ískoytisøki. Kjarnaøki eru kravd øki, ið fevna um umleið 80 % av klokkutímatalinum á hvørjum floksstigi. Ískoytisøki eru valfrí øki, sum lærari og næmingar í einstaka flokkinum velja í felag. Ískoytisøki fevna um umleið 20 % av klokkutímatalinum á hvørjum floksstigi. Næmingurin fer til skrivliga próvtøku í kjarnaøkjunum og til munnliga próvtøku í bæði kjarnaøkjum og ískoytisøki.
Kjarnaøki
Sosiologi
Kjarnaøkið sosiologi snýr seg um, hvussu samleikin hjá tí einstaka verður myndaður og um samfelagstillaging. Harumframt fevnir hetta kjarnaøki um fjølmiðlar og um, hvussu politiskar hugsjónir, hugsanir og avgerðir kunnu síggjast aftur í samfelagnum. Somuleiðis fevnir økið um sosialar munir og mentanarlig mynstur, sosialt flytføri og samfelagsbroyting.
Politikkur
Kjarnaøkið politikkur snýr seg um politiskar grundfatanir ella ismur, m.a. konservatismu, liberalismu og sosialismu, politisk mørk, veljaraatferð umframt politisku flokkarnar. Eisini fevnir hetta kjarnaøki um valdshugtøk og fólkaræðisfatanir í tjóðini, í samgongum av tjóðum og alheimsliga, umframt týdningin av rættarskipanini í fólkaræðisligum høpi og mannarættindaliga, og um ymiskar politiskar skipanir.
Búskapur og arbeiðsmarknaður
Kjarnaøkið búskapur og marknaður snýr seg um meginreglurnar fyri vælferð, fyri tjóð, marknað og borgaraligt samfelag, umframt býti av ágóðum. Eisini fevnir hetta kjarnaøki um búskaparligu ringrásina, meginreglur fyri búskaparligari stýring og at seta samfelagsbúskaparlig mál. Samanheingi millum búskaparligan vøkstur, tøkniliga menning umframt burðardygga menning og búskaparlig samanheingi og stýring í sambandi við umhvørvi og orku eru fevnd av hesum kjarnaøki. Arbeiðsmarknaðarmál, samskipanirnar á arbeiðsmarknaðinum, sáttmálaskipanin, stríðandi áhugamál partanna, umftamt fakrættarliga skipanin eru fevnd av hesum kjarnaøki.
Háttalag
Kjarnaøkið háttalag fevnir um kvalitativt og kvantitativt háttalag, umframt hagfrøðilig mát, m.a. linjurætta regressión og mát fyri signifikantum muni, samfelagsligar kunningarrásir umframt at lesa talvur, myndlar og ritmyndir.
Ískoytisøki
Ískoytisøki eru valfrí øki, sum lærari og næmingar í einstaka flokkinum semjast um í felag. Ískoytisøki kunnu styðja og lýsa eitt ella fleiri kjarnaøki frá øðrum sjónarhornum og vera við til at menna førleikar næmingsins samsvarandi teimum førleikamálum, ið ásett eru. Endamálið við ískoytisøkjum er harumframt at geva skúlum og útbúgvingarbreytum rúm fyri serligum eyðkennum og arbeiðsháttum.
5. Førleikamál
Í lærugreinini samfelagsfrøði eru førleikamálini lutað sundur í støðisførleikar og fakligar førleikar.
Støðisførleikar
Støðisførleikar eru grundleggjandi førleikar, sum menniskju ogna sær tíðliga í lívinum, men sum mugu stimbrast og mennast alt lívið. Støðisførleikar hava avgerandi týdning fyri at kunnleiki, vitan og førleikar verða ment í øllum lærugreinum. Støðisførleikar eru við til at menna sannkenning, virðing, hugflog og evni til støðutakan og sjálvirkni. Undirvísingin skal virka fyri, at næmingurin fær hug og sinni at læra og geva sítt íkast til kjak og loysnir.
Í hesum sambandi eru fýra støðisførleikar lýstir við atliti at teimum fortreytum, sum eru galdandi fyri lærugreinina. Í øllum lærugreinum skal næmingurin læra:
- at virða
- at samskifta
- at granska
- at skapa
At virða
At virða er at virka fyri góðari samveru millum menniskju og fyri góðum samanspæli millum menniskju, náttúru og umhvørvi. Virðing fremur tryggleika og trivnað, ið eru fortreytir fyri gagnligari menning. Undirvísingin skal virka fyri, at hvør einstakur næmingur verður sæddur og hoyrdur, og at hann kennir seg at hava virði og týdning, har hann er.
Førleikin at virða snýr seg í samfelagsfrøði um at virða tær reglur og mannagongdir, ið eru galdandi fyri tað fakliga arbeiðslagið í lærugreinini, tað veri seg ástøði, háttaløg o.tíl.. Undirvísingin leggur dent á, at næmingurin skilir tær ymisku fortreytirnar, ið øll menniskju hava í lívinum, og lærir at virða tørv og sjónarmið hjá øðrum, uttan mun til aldur, kyn, húðarlit og lívsáskoðan. Næmingurin skal eisini virða sín egna tørv og tað nátturutilfeingið, vit øll eru bundin at. Hann skal læra at virða tær skyldur og tey rættindi, sum fólkaræði byggir á, eins og hann skal hava virðing fyri, at ymiskar mentanir og samfeløg kunnu byggja á onnur virði enn hansara egnu.
At samskifta
Førleikin at samskifta snýr seg í samfelagsfrøði um førleikan at bera fram sína hugsan og sína vitan munnliga og skrivliga, og at lesa. Lærugreinin samfelagsfrøði hevur ein týðandi leiklut í at menna førleika næmingsins at nýta tøknilig hugtøk um samfelagsmál. At samskifta um samfelagsmál snýr seg eisini um at rokna og at nýta tøknilig amboð, ið tæna samskiftinum millum manna sum heild.
Førleikin at bera fram hugsanir sínar munnliga og skrivliga snýr seg í samfelagsfrøði um at greiða frá nútíðarhendingum og viðurskiftum, at nýta allýsingar, hugtøk, ástøði og yrkismál til at greiða frá orsøkum og ávirkanum í samfelagnum. Tað merkir at duga at leggja fram úrslit av egnum arbeiði týðiliga og skilliga fyri øðrum, at duga at samskifta um egnar og annara framløgur. Evni at orða seg skrivliga og munnliga merkir at duga at gera sær tankar um áskoðanir í tekstum og øðrum miðlum, umframt at próvføra og kjakast um virði í upplýsingum og keldum, tilgitingum (hypotesum) og myndlum.
Førleikin at lesa snýr seg í samfelagsfrøði um at seta seg inn í, granska, tulka og grunda um fakligar tekstir við vaksandi torleikastigi. At duga at lesa í samfelagsfrøði snýr seg eisini um at viðgera og nýta fjølbroytta vitan, ein hevur ognað sær úr filmum, ritmyndum, talvum o.s.fr.. Fyri at skilja og virkin taka lut í egnum samfelagi, er eisini neyðugt at duga at lesa og leita sær vitan í handbókum, skrivligum keldum (bløðum, tíðarritum) og alneti og meta vandaliga um hesi.
Førleikin at rokna snýr seg í samfelagsfrøði um at viðgera og samanbera taltilfar um faklig høvuðsevni og at nýta, tulka og gera talvur og ritmyndaligar framløgur. Rokning í samfelagsfrøði merkir eisini at gera nøgdarligar kanningar og viðgera taltilfar hagfrøðiliga.
Førleikin at nýta KT snýr seg í samfelagsfrøði um at gera útrokningar, leita sær vitan, kanna heimasíður og kelduvirði teirra og velja út viðkomandi vitan um yrkislig evni/temu. KT-førleikar merkir eisini at kenna persónsvernd og uppihavsrættindi og duga at nýta og fylgja reglum og mannagongdum fyri samskifti á internetinum. At nýta talgild samskiftis- og samstarvstól merkir at tilevna, vísa og útgeva egna og felags margmiðlaframleiðslu.
At kanna
Førleikin at kanna er ein íborin førleiki. Vit kanna umhvørvið fyri at klára okkum í lívinum. At kanna er at eygleiða, undrast, finna svar og gera royndir. Lærarar skulu geva gætur, at hesir førleikar verða mentir frá lægsta til hægsta stig.
Førleikin at kanna snýr seg um at eggja forvitni næmingsins og stimbra hug og dirvi hansara til at seta spurningar og at leita sær ráð og vitan um samfelagslig viðurskifti. Næmingurin skal læra at leita upp og ogna sær viðkomandi vitan og kunnleika í bókmentum, handbókum, tíðarritum, á internetinum, umframt at gera verkligar uppgávur.
At skapa
Forvitni, spæl og hugflog eru serligir eginleikar, sum lærarin skal varða um og gera gagn av í undirvísinigini. At skapa er eisini ein førleiki, ið kann vinnast við lærdómi. Næmingurin skal læra at hugsa, tala og skriva sjálvstøðugt og at menna hugskot síni, og hann skal kenna seg at hava ein virknan lut í egnari menning og læring.
Førleikin at skapa snýr seg um at gera næmingin tilvitaðan um og líta á egin evni so, at hann gerst førur fyri sjálvur at byggja víðari á tað, sum lært er. Næmingurin skal læra, hvussu tøknin saman við samskiftisloysnum hevur verið við til at broytt lívsáskoðan, mentan og samfeløg.
Næmingurin evnar at orða spurningar og at seta fram tilhugsanir, sum kunnu verða kannaðar, próvføra og skifta orð um hetta við atliti at øðrum tilhugsanum. Tað merkir, at næmingurin skal vera við í samrøðum, samskifta um hugskot og tosa um spurningar og hugsandi loysnir við onnur.
Næmingurin skal læra, at verkligar royndir og frágreiðingar um tøknilig viðurskifti eru ein partur av skapandi tilgongdini, sum byggir á hugflog, íblástur og treystleika. Við atliti at búningarstigi og serligu gávum næmingsins verður arbeitt miðvíst við skapandi tilgongdum, sum fremja íblástur og stimbra hugflog. Við at arbeiða við myndlum lærir næmingurin at meta um dygdina í avrikum hjá sær sjálvum og øðrum.
Fakligir førleikar
Sosiologi
Næmingurin dugir:
- at greiða frá, hvønn týdning sosialar, búskaparligar og politiskar kreftir hava fyri gongdina í dagsins samfelag
- at vísa á týðandi bakgrundarmun og sosialt mynstur
- at orða samfelagsfakligar spurningar, leita upp vitanartilfeingi og nýta ymisk sløg av tilfari og ymiskar samfelagsfrøðiligar myndlar at skjalprógva faklig samanheingi.
Politikkur
Næmingurin dugir:
- at nýta vitan úr teimum ymisku kjarnaøkjunum í lærugreinini í sambandi við politiskar flokkar og skipanir
- at greiða frá, hvussu politiskar skipanir og hugsjónir eru við til at mynda samfelag, arbeiðsmarknað og vinnulív
- at vísa á samanheingi millum politiskar hugsjónir, fólkaræði og rættarfatan.
Búskapur og arbeiðsmarknaður
Næmingurin dugir:
- at nýta vitan úr teimum ymisku kjarnaøkjunum í lærugreinini í sambandi við at samfelagsbúskaparlig mál og arbeiðsmarknaðarmál verða viðgjørd
- dugir at greiða frá grundleggjandi samanheingi millum framleiðslu, forbrúk og tilfeingisnýtslu í Føroyum og í altjóða høpi
- at greiða frá, hvussu arbeiðsmarknaðurin í høvuðsheitum er skipaður
- at greiða frá umstøðunum í sambandi við arbeiðsmegi og flytføri hennara á heimliga arbeiðsmarknaðinum og millum lond
- at greiða grundleggjandi frá, hvussu altjóðagerðin ávirkar arbeiðsmarknaðin og vinnilívið í Føroyum og í altjóða høpi.
Háttalag
Næmingurin dugir:
- at skilja ímillum ymisk sløg av próvgrundum, útsagnum og frágreiðingum
- at greiða frá innihaldinum í einføldum myndlum, talvum og ritmyndum
- at leita sær upplýsingar um samfelagslig viðurskifti í bløðum, bókum og tíðarritum, eins og á internetinum.
6. Eftirmeting og próvtøka
Eftirmetingar
Einstaki næmingurin skal eftirmetast ávegis í undirvísingargongdini við støði í antin skrivligum ella munnligum framløgum. Næmingurin eigur at hava eina greiða fatan av støðu síni í mun til fakligu málini í lærugreinini og eigur at fáa vegleiðing um, hvussu og hvørjum arbeiðast skal við fyri at røkka málunum.
Eftirmetingin skal skjalfestast.
Næmingurin ger sítt egna skjalatilfar í sambandi við undirvísingina í lærugreinini. Skjalatilfarið er partur av grundarlagnum undir endaliga ársmetinum, ið næmingurin fær, tá ið undirvísingin er lokin.
Næmingurin verður mettur í mun til førleikamálini í lærugreinini, og talmetið verður givið við støði í einari heildarmeting av fakligu førleikum næmingsins.
Eingin próvtøka verður hildin í samfelagsfrøði á E-stigi.
7. At skipa undirvísing
Í hesum parti av námsætlanini verður í stuttum greitt frá teimum didaktisku meginreglum, ið eru støðið undir skipan av undirvísing. Hvør einstøk námsætlan myndar didaktiska sjónarmiðið, og saman mynda allar námsætlanirnar tann felags didaktiska pallin, har undirvísing verður útint.
Undirvísingin tekur altíð støði í teimum førleikum, ið næmingurin hevur við sær av tí stigi, hann kemur. Námsætlan og útbúgvingarbygnaður skulu tryggja, at fortreytir fyri fjøltáttaðari undirvísing eru til staðar.
Didaktiskar meginreglur
Í undirvísingini er umráðandi, at førleikarnir at lurta, at tala, at lesa og at skriva renna saman í eina heild. Í teirri ávísu undirvísingargongdini ber til at leggja høvuðsdent á eitt av kjarnaøkjunum, tað kann vera sosiologi, hugmyndafrøði, búskap ella altjóða politikk.
Av stórum týdningi er tað, at kjarnaøkini umskarast, tá ið tað ber til og tá ið tað verður mett at vera hóskandi. Sum dømi kundu partar úr kjarnaøkinum hugmyndafrøði og politiskar skipanir verið samskipaðir við pørtum úr kjarnaøkinum altjóða politikkur og samstarv. Á tann hátt kundi vitan um altjóða viðurskifti og hugmyndafrøði verið við til at gjørt fatanina av samfelagsfrøðini meira fjøltáttaða.
Munnligi tátturin skal vera raðfestur høgt, og samrøðan er kjarnin í hesum tátti. Munnligar framløgur skulu skipast inn í undirvísingartilgongdina, so næmingurin stigvíst venur seg við at leggja fram. Dentur verður lagdur á, at næmingurin sameinir munnligar framløgur við egin skrivlig verk, nýtslu av KT-amboðum, ymiskar samskiftishættir o.s.fr. Á tann hátt verður retoriski førleikin hjá næminginum mentur.
Skrivligi tátturin skal eins og tann munnligi í stóran mun vera skipaður inn í dagligu undirvísingina og í fakligu heildina. Á henda hátt kann næmingurin menna seg í skrivitilgongdini og í stigum ogna sær góðar skriviførleikar. Somuleiðis skal verða borið so í bandi, at skrivlig avrik í øðrum lærugreinum eisini kunnu vera partur av skrivligum avrikum í lærugreinini samskiftistøkni. Umframt at hetta styrkir um tvørfakliga samstarvið, gevur tað næminginum eina greiðari fatan av týdninginum, skriviførleiki hevur fyri alt skrivligt samskifti, og samstundis mennir tað evnini hjá næminginum at orða seg bæði munnliga og skrivliga.
Stigvøkstur
Stigvøkstur merkir støðuga framtøku av einum lægri stigi á eitt hægri. Í læringartilgongdini verður farið frá tí lætta til tað torføra, frá tí einfalda til tað torgreidda og frá tí ítøkiliga til tað úrtøkiliga. Stigvøksturin er oftast tíðartreytaður. Undir stigvøkstrinum liggur eisini kravið um vaksandi ábyrgd og virknari luttøku. Umráðandi er í hesum sambandi, at ljós verður varpað á teir leiklutir, sum næmingur og lærari kunnu hava hvør sær. Samrátt verður um, hvat ið er best at gera, og hvussu hetta verður gjørt, so næmingurin fær ávirkan á undirvísingina og á sína egnu læring.
Stigvøksturin kemur serstakliga til sjóndar í teimum førleikamálum, sum lýst eru í námsætlanini. Málini lýsa framúravrikið (hægsta próvtal) og eru bindandi, soleiðis at skilja, at lærari og næmingur altíð arbeiða fram ímóti at náa teimum ásettu málunum so væl sum gjørligt. Fyri at tryggja stigvøkstur er neyðugt at sett verða ávegismál, sum hjálpa næminginum fram móti endaligu málunum. Umráðandi er eisini, at lærarin er tilvitaður um fortreytirnar hjá einstaka næminginum og tillagar undirvísingina eftir einstaka næminginum. Lærarin skal leggja undirvísingina til rættis, so næmingurin veit frammanundan, hvørji áveigsmálini eru. Næmingurin skal gerast tilvitaður um tey krøv, ið sett verða, so hann kann seta upp mál, umhugsa og leggja til rættis sína egnu menning. Næmingurin skal greitt fáa at vita, hvussu hann verður eftirmettur, og hvat metingarstøðið er.
At læra at læra
Næmingurin skal gerast tilvitaður um, hvat tað í grundini er at læra. Eisini skal næmingurin gerast tilvitaður um ymiskar læringarhættir, og hvat endamálið við læringini er.
Undirvísingin skal sostatt ikki bert savna seg um tað, sum lært verður, men eisini um, hvussu lært verður. Umráðandi er, at hugtakið læring verður lýst og viðgjørt í flokkinum, so næmingurin gerst tilvitaður um, hvat hugtakið ber í sær. Næmingurin skal regluliga gerast varugur við, hvussu læringartilgondin er ætlað, og hann skal verða eggjaður til at umhugsa sína egnu støðu í henni. Dentur verður eisini lagdur á heimaarbeiði og tann týðandi leiklut, hetta hevur í fakligu menningini.
Næmingurin skal frá fyrsta degi skilja týdningin av lærugreinini samfelagsfrøði. Tá ið arbeitt verður við ymiskum táttum í lærugreinini, verða ymiskir førleikar mentir. Næmingurin skal fáa fatan av, hvat hesir førleikar kunnu verða brúktir til, eisini uttan fyri skúlans gátt. Undirvísingin í samfelagsfrøði skal gera næmingin tilvitaðan um, at hann í lærugreinini mennist og gerst førur fyri at arbeiða greinandi og sjálvstøðugt. Eisini skal næmingurin verða tilvitaður um, at hann í lærugreinini samskiftistøkni mennir sær førleikarnar at koma til orðanna í nógvum ymiskum tekstsløgum og samskiftisstøðum.
Arbeiðshættir
Arbeiðshættir skulu veljast so, at teir eru við til at røkka teimum málum, ið sett eru. Í øllum kjarnaøkjum er umráðandi at leggja arbeiðið til rættis so, at ein líðandi stigvøkstur verður tryggjaður. Hetta verður m.a. gjørt við at týðandi tekstir og tekstsløg verða tikin upp í undirvísingina.
Í samfelagsfrøði skulu ymiskir arbeiðshættir verða nýttir so, at fjølbroytni í lærugreinini kann verða framt miðvíst. Arbeiðshættir kunnu fevna um lærarafyrilestur, einstaklingsverkevni, næmingaframløgur, samrøður í flokkinum, bólka- og toymisarbeiði, verkætlanarevni o.tíl. Tá ið arbeiðshættir verða valdir og lagdir til rættis, er eyðsæð, at lærarin hugsar um stigvøkstur í undirvísingarhættunum, har byrjað verður við lærarastýrdari undirvísing. So hvørt sum næmingurin búnast og gerst meira sjálvstøðugur, verður hesin lærarastýrdi undirvísingarformur at minka.
Næmingurin skal ikki einans duga at fyrihalda seg til boðskap úr tekstum, frá lærara og floksfeløgunum, men í eins stóran mun duga at miðla vitan og boðskap til lærara, floksfelagar og móttakarar uttan fyri flokshølið umframt skúlans gátt.
Arbeiðshættirnir eru tískil neyvt samantvinnaðir við serligum atliti at, hvussu bæði munnligi og skrivligi tátturin verða útintir.
Endamálið við teimum ymsu arbeiðsháttunum er at menna aðrar førleikar enn teir reint fakligu, tað eru førleikar sum t.d. at leita upp og ogna sær viðkomandi vitan, at granska, at arbeiða sjálvstøðugt, at seta sær mál og at arbeiða evnislagað og miðvíst, at arbeiða tíðaravmarkað, at samstarva, at samhugsa, at brúka og hugsa vitan í nýggjum høpi, at leggja til rættis og evna til eitt avrik, at gera uppgávuorðingar, at brúka ymisk háttaløg, at hugsa nýtt og verkseta, at hugsa djúpari og breiðari um ávíst evni, umframt at taka á seg ábyrgd og hava virðing.
Lærari má altíð gera sær sjálvum og næmingum greitt, hvat endamálið við ávísum arbeiðshátti er.
Samstarv
Lærugreinin samfelagsfrøði er partur av yvirskipaða kravinum um samstarv millum tvær ella fleiri lærugreinar. Samstarvast skal við ymiskar lærugreinar um ymisk evni, eitt nú menning av skapandi evnum og KT-førleikum.
Tvørfakligt samstarv kann vera meira ella minni bindandi – frá fullkomnari samkoyring millum lærugreinar við felags tímum og felags tvørfakligum verkætlanum, til bert at fevna um avtalur millum lærarar um at fylgjast í lesnaði (lesa parallelt), t.e. at taka upp somu evni í fleiri lærugreinum samstundis, og soleiðis geva næmingunum fleiri ymiskar tilgongdir til sama spurning.
Tvær høvuðsgrundgevingar eru fyri tvørfakligum samstarvi: 1) ein almenn, ið snýr seg um førleikarnar, næmingurin skal ogna sær og bjóða fram á arbeiðsmarknaðinum, og 2) ein námsfrøðilig, ið snýr seg um skiftandi arbeiðshættir og at geva næminginum innlit í tvørfakligar samanhangir.
Tvørfakligt samstarv skal hjálpa næminginum at síggja lærugreinirnar sum partar av størri heild og letur samstundis upp fyri øðrum og víðari sjónarmiðum. Harumframt eru evnini at samstarva og síggja samanhangir avgerandi, tá ið næmingurin fer undir víðari lestur ella út á arbeiðsmarknaðin.
Skrivlig avrik
Skrivligi parturin letur upp fyri tvørfakligum samstarvi og við tí øðrvísi skrivligum avrikum. Heldur enn at lata eitt avrik inn, bara í samskiftistøkni, kann talan verða um tvørfakligt samstarv.
Næmingurin skal hava venjing í at skriva so, at hann eisini skrivliga kann vera partur av toymisarbeiði og verkætlanum. Á tann hátt kann næmingurin mennast til at geva og taka ímóti viðmerkingum til skrivligu uppritini, sum verða løgd fram, á mennandi hátt. Kunningartøknin letur upp fyri munagóðum og ítøkiligum møguleikum í sambandi við vegleiðing og umrøðu í sjálvari skrivitilgongdini.
Arbeitt verður við uppgávum og verkætlanum, har dentur bæði verður lagdur á arbeiðsgongd og úrslit. Hetta verður samlað í skjalamappu (portfolio) hjá hvørjum einstøkum næmingi, soleiðis at undirvísingargongdir og fakliga menningin hjá næminginum verða skjalfest.
Samrøða
Munnlig framseting hevur reglur og lýsingar, sum næmingurin skal duga at nýta og framhaldandi menna. Skúlin skal tí leggja dent á frásøgn og málburð, og við hesum eggja til forvitni og skapa áhuga fyri móðurmálinum sum intellektuelt amboð, ið skal víðka sjónarringin hjá næminginum. Allir flokkar skulu tí gera royndir við málinum, eitt nú við sínamillum tosi og við tí at siga frá.
Skúlin skal vera so rúmur, at til ber at tosa um kenslur, evni, hugtøk og hendingar í gerandisdegnum. Arbeiðast skal við tí at lurta og tí at vera umhugsin øll skúlaárini, samstundis sum orðaval og talugávur mennast. Næmingurin skal sleppa at royna veruligar eins væl og gjørdar samrøður. Floks- og bólkakjak skal javnan eftirmetast so, at næmingarnir gerast tilvitaðir um, hvat tað er, sum fær tosið á glið og samrøðuna ella orðaskiftið at rigga og ganga væl.
Lesing
Næmingurin skal haldast til at lesa nógv. Eitt gott lesiumhvørvi á skúlanum er ein treyt fyri at menna góðar og fjølbroyttar lesiførleikar. Hetta verður skapt í flokkinum við nógvum ymiskum lesitilfari og góðum vanum. Skúlabókasavnið er ein sjálvsagdur partur av hesum góðu vanum. Fyri at røkka góðum lesiumhvørvi er av stórum týdningi, at skúlabókasavnið er ein natúrligur partur av skúlagongdini. Í byrjanini kunnu næmingarnir t.d. lesa eina stutta bók um dagin. So hvørt sum bøkurnar gerast longri, má meira tíð setast av til at lesa eina bók í. Umráðandi er, at lesingin verður løgd til rættis samsvarandi tí førleikastigi, næmingurin er á. Allir næmingar skulu lesa eina aldurshóskandi skaldsøgu ella samsvarandi tekstmongd um mánaðin øll skúlaárini.
Lívlong læring
Umráðandi er, at næmingurin gerst tilvitaður um samfelagsliga og persónliga týdningin av tí menniskjaliga og samfelagsliga tilfeingi, útbúgving er. Tí skulu næmingar eggjast til at umhugsa sína egnu framtíð og seta sær persónlig mál, har lærarin leggur lag á og skapar umstøður, sum stimbra hugin til at læra nýtt alt lívið.


text:
Ítróttur > Effo deildin // Magasin
Í samstarv við FSF
07.03.2015 - 09:01
Hjá uppflytarunum úr FC Suðuroy er málið í ár fyrst og fremst at yvirliva. Men ein av ungu og evnaríku leikarunum á liðnum, Búi Egilsson, heldur, at útlendsku leikararnir, ið eru á veg til felagið, koma at hava avgerandi týdning.
Seinast FC Suðuroy var í bestu deildini var í 2012, og tað var eitt ógvuliga tungt kappingarár fyri liðið úr sunnara parti av Suðuroynni. FC Suðuroy endaði aftast í kappingini við heili fimtan stigum upp til næstaftasta liðið, og tað var longu tíðliga í kappingarárinum, at niðurflytingin varð staðfest. Soleiðis skal tað ikki ganga í ár, hóast málsetningurin hjá felagnum í fyrstu atløgu bert er at yvirliva í deildini.
Búi Egilsson var bert 16 ár, tá ið FC Suðuroy var í Effodeildini seinast, og tá fekk hann bert nakrar heilt fáar dystir á liðnum. Í ár er leiklutur hansara ein heilt annar, tí ivaleyst verður hann fastur fúsur millum teir fyrstu ellivu.
– Eg haldi, at tað sær nokk so gott út hjá okkum. Vit hava spælt nakrar venjingardystir, og tað gongur rætta vegin. Í venjarakappingini spældu vit móti ÍF, sum vit eftir mínum tykki spældu fult upp við, og so spældu vit móti HB, sum var ein klassa betur enn vit, greiðir Búi Egilsson frá.
Sum áðurnevnt er málsetningurin hjá FC Suðuroy fyrst og fremst at yvirliva í deildini, og sambært Búa Egilsson skal tað gerast við at koppa serliga TB og EB/ Streymi.
– Nú havi eg sæð EB/Streym spælt, og eg haldi, at vit eiga at fáa níggju stig móti teimum. Móti TB er tað altíð ringt at spáa, tí tað blívur ofta meiri ein bardagi enn ein fótbóltsdystur, men tað eru fyrst og fremst tey bæði liðini, ið vit skulu halda aftan fyri okkum. Men so skulu vit eisini klára at skava nøkur stig saman vesturi á Eiðinum móti liðum, sum liggja miðskeiðis á stigatalvuni. Til dømis spældu vit fult upp við ÍF í venjarakappingini, og til dømis móti teimum kunnu vit taka stig á heimavølli. Eg trúgvi ikki, at vit kunnu gera tað heilt stóra við B36, Víking og HB, tí tey verða ovastu liðini, men tað taka vit, sum tað kemur, sigur hann.
Longri samrøða við Búa Egilsson kann lesast í blaðnum, sum FSF hevur útgivið í samband við at kappingarárið í fótbólti er farið í gongd.
Les blaðið her


text:
Flestu blikkini verða latin inn aftur
Í 2007 bleiv tað loyvt at innflyta, framleiða og selja drykkir í einnýtisíløtum...
Fer A.P. Møller samtøkan at selja Maersk Oil?
Tað er nógv, sum bendir á, at A.P. Møller samtøkan fyrireikar seg til at selja ...
Tele-Post: Kristian bjóðar grønlendingum eindargjald
Eitt av ynskjunum hjá føroyska stjóranum í grønlendsku Tele-Post fyritøkuni hev...
Sunda Sløkkilið skal hava búmerki
Sunda kommuna hevur skrivað út búmerkjakapping til sløkkiliðið í kommununi. - Y...


text:
Pætur Hjalmar Evensson 09.10.2018 (19:25)
Nikoba er danmarksmeistari
Leygardagin 6. oktober gjørdist føroyska Nikoba í Gong saman við donsku Stine Højager Nielsen danmarksmeistari í tvískullara á 1500m fyri junior U17 gentur. Talan er um eina grein í rógving, har tvey rógva saman.
Tær báðar róðu fyri Holstebro Roklub, sum Nikoba er knýtt at, nú hon er niðri á eftirskúla.
Nikoba í Gong er ikki ókend í róðrarverðini. Hon hevur róð kapp, frá tí hon byrjaði í barnaróðri, og í ár varð hon føroyameistari við Tambar.
Í 2016, 2017 og 2018 hevur hon vunnið FM í sínum aldursbólki í innandura rógving. Í 2017 vann hon silvur í DM gentur U15. Í 2018 vann hon gull í DM gentur U16, og nú hevur hon aftur gjørt um seg í nýggjari grein.
Tí hóast hon er roynd í rógving, er rógving í tvískullara púra nýtt fyri hana. So ikki kann sigast annað enn, at hon eisini har hevur klárað seg væl beinanvegin.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Ari av Rana
08.02.2018 - 09:52
Tíðindi > Uttanlands > Politikkur
Norðurkoreanska sendinevndin, sum er farin til Suðurkorea í samband við Vetrar-OL, skal eta morgunmat døgurða saman við suðurkoreanska forsetanum, Moon Jae-in. Ein av persónunum í sendinevndini er Kim Yo Jong, sum er lítla systur Kim Jong-un, leiðaranum í Norðurkorea.
Døgurðin verður fyrstu ferð, at ein familjulimur í Kim-valdsharraættini møtir einum suðurkoreanskum forseta.
Dialogurin millum Norður- og Suðurkorea er batnaður nakað seinastu vikurnar. Sama kann ikki sigast um dialogin millum Norðurkorea og USA, tí at Norðurkorea noktar fyri at møtast við umboðum frá amerikansku sendinevndini, sum kemur til Suðurkorea í dag, skrivar DR.
- Vit hava aldrin bidda um ein dialog við USA, at tað fara vit aldin at gera. Vit hava ongar ætlanir um at møtast við USA undir Vetrar-OL, sigur Cho Yong Sam frá Norðukoreanska uttanríkisráðnum.


text:
Listafelagið skipar fyri afturvendandi Ólavsøkuframsýningini í Listaskálanum, sum í ár hevur 70 ár á baki. Framsýningin ber heitið Ókend, og er tað upp til einstaka listafólkið at taka støðu til, týða og brúka heitið, sum teimum lystir. Hugsanin er at eggja til samskifti við heitinum sum útgangsstøði; bæði í listarligu tilgongdini og á sjálvari framsýningini, sum hugkveikjandi samband ímillum ymisku verkini, verkini og vitjandi, og vitjandi og framsýningina í sínari heild.
Í ár er dentur lagdur á at sameina arkitekturin í rúminum við listaverkini sum verða sýnd fram. Hetta verður gjørt saman við sjey innbodnum listafólkum. Listafólkini arbeiða við ljóðlist, installatiónslist og skulptur. Tey eru Anna Katrin Øssursdóttir Egilstrøð & Sebastian Edin, Anný Øssursdóttir Djurhuus, Dan Helgi í Gong, Guðrið Poulsen, Heðin Ziska Davidsen og This Is Waa.
Hesi eru boðin við av tí orsøk, at tey á hvør sín hátt arbeiða við rúmligum og sansaligum verkum sum skulu órógva teir kendu karmanir í Listaskálanum. Við heitinum Ókend sum útgangsstøði er grundhugsanin handan hesa uppsetingina at skapa eina hugvekjandi uppliving fyri vitjandi.
Umframt at hesi listafólkini eru biðin at vera við, varð heitt á øll áhugað at senda verk inn til metingar.
Eftir metingina av innkomnu verkunum, teirra relatión til heildina og heitið á framsýningini, eru 70 verk av 16 listafólkum løgd afturat.
Hesi listafólk eru Alda Mohr Eyðunardóttir, Ann Mari Dam, Gyða Jacobæus, Heiðrik á Heygum, Jens Dam Ziska, Jón Sonni Jensen, Maria Smith, Martina Sørensen, Ole Wich, Pernille Mejslov, Philippe Carré, Randi Samsonsen, Rannvá Holm Mortensen, Saga Kapna, Tummas Jákup Thomsen og Øssur Johannesen.
Rúmligu inntrivini, sum innbodnu listafólkini gera, skapa nýggjar karmar um innkomnu verkini; til tess at tvinna saman ymisku listagreinanar sum umboðaðar eru á framsýningini.
Listafelagið og Trina Gaard (fyriskipari og kurator) ynskja øllum vitjandi vælkomnum á Ólavsøkuframsýningina 2017.
Fernisering verður Ólavsøkuaftan t. 28 juli, kl. 15.00. Landstýriskvinnan í mentamálum Rigmor Dam heldur setanarrøðuna, og Katya R. D. Nielsen og Kristina á Váli framføra dans og cello tónar.
Okkurt vátt og turt til góman verður eisini at fáa.
Framsýningin hevur opið soleiðis:
Ólavsøkuaftan - 28.07.17 kl. 11 - 20
Ólavsøkudag - 29.07.17 kl. 11 - 20
Annars opið allar dagar kl. 11 - 17
Framsýingin letur aftur 06.08.17 kl. 17


text:
Frískúlin Keldan – enn einaferð
Tá tað var almannakunngjørt at Keldan vildi stovna ein frískúla, sendi Gudloysi út eitt tíðindaskriv, sum gjørdi klárt, at felagskapurin stóð inn fyri rættin at stovna frískúlar, so leingi sum teir fylgja lógarinnar krøv. Tað bleiv eisini spekulerað, um hetta kanska vildi lætta um “átrúnaðarliga trýstið” í almenna fólkaskúlanum.
Forholdið millum Gudloysi og frískúlan Kelduna var nógv skrivað um, og nógv vóru heldur ónøgd við politikkin hjá Gudloysi hesum málið viðvíkjandi. Eg vil siga at felagið Gudloysi gjørdi væl av, við at acceptera hendan frískúlan, og heldur royna at vísa fólk eitt sindur á fólkaskúlalógina (sum veruliga er hol í høvdið).
Persónliga haldi eg tó, at hesin kristni frískúlin, soleiðis sum hann var frammborðin av Jastrid Høj, (samkomuleiðara í Kelduni, Skúlastjóri og lærari í frískúlanum Kelduni), í sjónvarpssendingini Refleksjón tann 26 september 2010 virkar… eitt sindur….. svakur. (more…)


text:
Incredibles 2
Gunnvá Whinter, 13 ár, ummælir
Nú er hann endiliga her. Eg bíðaði alt summarið. Eftir hesum filminum, tí av onkrari orsøk, kom hann út í USA í juni og ikki fyrr enn 30. august her. Eg vildi sum so ynskt, at hann kom út í 2019, tí so kundi eg sagt ‘15 years too late.’ Men tað er líkamikið nú.
Filmurin byrjar har, ið fyrsti filmurin endaði: The Underminer kemur úr jørðini og Parr-familjan berjist ímoti honum. Eftir hetta spælir The Glory Days, ið er temasangurin í filminum, og navnið á filminum kemur á skíggjan. Eg var um at gráta bara tí, at eg skilti, at eg hugdi at filminum. Víðari.
Superhetjurnar eru enn ólógligar, og Rick Dicker sigur, at verjuskipanin er droppað. Hetta merkir, at Helen (Elastigirl) ella Bob (Mr. Incredible) mugu fáa eitt arbeiði, tí at stjórnin ikki longur fer at geva teimum eitt stað at búgva.
Evelyn og Winston Deavor vilja hava superhetjurnar fram aftur og fáa Bob, Helen og Lucius (Frozone) at hitta tey. Tey greiða frá ætlan síni, og at Helen skal gera superhetjuarbeiðið. Hetta førir til ein av mínum yndissetningum í filminum: “You know it’s crazy, right? To help my family, I gotta leave it, to fix the law I gotta break it.” Tað er Helen, sum sigur hetta.
Eg ELSKI hendan filmin. Veruleikin er tann, at tú flýgur ígjøgnum filmin. Eg fataði ikki, at eg longu hevði hugt í tveir tímar. Eg hugnaði mær sum eitt svakt, og eg fann A113 (eitt sonevnt ’easter egg’, sum er í Pixarfilmum). Høvuðsskálkurin er ein, ið eitur Screenslaver, ið brýtur sjónvarpssendingar av og hypnotiserar fólk. Eg vil sjálvandi ikki siga endan, men eg havi eini boð: Hyggið at filminum! Punktum.


text:
FINA forsetin Julio Maglione stríðist í løtuni sambært SwimNews.com og AP fyri at svimjingin skal fáa størri part av teimum 375 milliónum dollarunum fyri sjónvarpsrættindum til OL, enn tær 18.73 milliónir dollararnar sum svimjingin í løtuni fær bjóðað. Til samanberingar fær frælsi ítrótturin sum OL ítróttargrein nummar 1 nærum tað dupulta, 35.77 milliónir dollarar, og fótbóltur, kurvabólt, súkkling, fimleikur, tennis og flogbóltur tað sama sum svimjingin. Maglione heldur at hetta býti ikki reflekterar veruleikan í dag, har Phelps til dømis vann metnógv 8 gullheiðursmerki í 2008, og har atgongumerkini til svimjing konsekvent eru tey fyrstu sum verða útseld.
Craig Lord á SwimNews.com leggur afturat, at hóast frælsi ítrótturin veruliga er eitt og kanska størsta trekkplástur á OL, so hava tey eisini fyrimun av at fáa so stórt stadium at fylla. Sum dømi nevnir hann at metið hjá svimjingini eru yvir 60.000 áskoðarar í senn, frá OL í London heilt afturi í 1908 … kanska einamest tí at stadium tá kundi taka so nógvar áskoðarar.
Eftir øllum at døma hevur umbønin hjá Maglione longu verið til viðgerðar, tá ið frymilin fyri peningabýti var til viðgerðar á fundi hjá ASOIF (The Association of Summer Olympic International Federations) í Dubai. Men hóast Maglione fekk stuðul frá borðtennis og hondbólti, so endaði atkvøðugreiðslan allíkavæl sambært AP við, at frymilin varð verandi tann sami. Um enn møguliga við onkrum kompromis, har fótbólturin og frælsi ítrótturin sambært SwimNews.com gekk við til at geva 20 milliónir krónur víðari til onnur sambond.


text:
Uttanumtos, Poul!
Nú landsstýrismaðurin og formaðurin hjá Framsókn, Poul Michelsen, roynir at svara fyri seg, hví hann saman við restini av landsstýrismanningini hevur blokerað fyri, at innkomuvegur verður gjørdur til Havnar í sambandi við Eysturoyartunnilin, letur hann hegnisliga vera við at svara upp á størsta spurningin av øllum.
Tann spurningurin er, hví landsstýrið – sum m.a. telur Poul Michelsen – ikki hevur sett meira enn tvær milliónir krónur av til innkomuvegin í 2019, tá tað í veruleikanum átti at verið sett tíggju ferðir so nógv av, minst 20 milliónir krónur.
Gamaní, Poul Michelsen, hevur tú ikki sjálvur nevnt eitt einasta orð um innkomuvegin til Havnar, nú tú síðstu dagarnar hevur skotið inni í samgonguni við høglbyrsu eftir javnaðartingfólki, men tað skilji eg nú øgiliga væl, tí har stendur tú teg nokk frægast við einki at siga.
Minst til, at tú verður ikki mettur eftir tí, sum tú sigur, men eftir tí, sum tú gert – og har er púrt einki gjørt!
Skal annars heilsa og siga, at Heðin Mortensen øll síni ár sum borgarstjóri og meira aftrat allastaðni gjørdi vart við, at málið um innkomuvegin mátti loysast fyrst, men eingin lurtaði. Úrslitið síggja vit nú, tí við verandi ferð á málinum verður innkomuvegurin ikki liðugur fyrr enn tvey ár eftir Eysturoyartunnilin!
Hinvegin skal eg so eisini siga, at enn er ikki ov seint, men so skal berast skjótt at. Og skal Poul Michelsen vera við til at lyfta málið um innkomuvegin, so má hann brúka tíðina upp á okkurt annað enn at venja skinnabeinsspark eftir samgongufeløgum!
Heðin Mortensen
løgtingsmaður


text:
Takk fyri hesaferð
Summar Festivalurin 2018 er farin aftur um í øllum góðum. Fimtandi festivalurin gjørdist eitt hæddarpunkt í søguni hjá festivalinum.
Veðrið var tað besta, sum festivalurin nakrantíð hevur havt, og á pallunum vóru framúrskarandi framførslur við føroyskum og útlendskum tónleikarum.
Nógv glað og væl uppløgd fólk vóru á festivali, og stemningur var framúr.
Vit vilja takka øllum, sum hava verið við til at gera Summar Festivalin 2018 gjørligan. Takk øll tit, sum vitjaðu, framførdu, luttóku, stuðlaðu, arbeiddu og annars vóru við á onkran hátt. Takk fyri í ár – vit síggjast í 2019!


text:
- Tíðindi, mentan og ítróttur
Yvirgangsmaður fingið fonsulsrevsing
Nakrar dagar áðrenn hann varð handtikin í mars 2016, var Salah Abdeslam í skotbardaga við løgregluna í einum býarparti í Brússel.
Eftir ætlan skuldi rættargongdin byrja hesa vikuna, men í evstu løtu bað Abdeslam um at fáa ein verja, og tí er rættarfundurin útsettur í hálvan-annan mánað.
28 ára gamli Salah Abedeslam er franskur ríkisborgari, men búði barnaárini í Belgia.
Hann og ein vinmaður hansara kunnu verða dømdur 40 ára fongsulsrevsing fyri at hava skotið eftir løgregluni. Teir eru eisini ákærdir fyri drápsroynd móti fleiri løgreglufólkum í sambandi við yvirgangsatsóknina, og fyri at hava ólóglig vápn í varðveitslu.
Í skotbardaganum í Brússel fingu fleiri løgreglufólk skaða, samstundis sum ein maður, ið var undir illgruna í sambandi við yvirgangsatsóknina, varð skotin til deyðis.
Abdeslam varð handtikin fýra dagar eftir skotbardagan í einum øðrum býarparti í Brússel, og hevur síðani mest sum alla tíðina sitið í fongsli í Paris, har hann hevur bíðað eftir at koma fyri rættin í sambandi við yvirgangsálopið í november 2015.
Sí eisini


text:
Hóast føroyska kvinnurnar komu væl frá byrjan, og vóru væl við allan fyrra hálvleik, so endaði seinni dysturin á venjingarleguni í Íslandi kortini við sannførandi sigri til íslendsku vertirnar.
Longu í 3. minutti legði Jónvá Hentze Føroyar á odda, og sum heild var talan um ein javnan dyst fyrstu trý korterini. Ísland javnaði tá lítil hálvur tími var spældur, og 1-1 var eisini støðan, tá liðini fóru at hvíla seg.
Men meðan tað vóru føroysku kvinnurnar, ið komu væl frá byrjan í fyrra hálvleiki, so løgdu tær íslendsku fyri sum eitt óløgi, tá seinni hálvleikur fór í gongd. Beinanvegin eftir steðgin skoraði Ísland tvær ferðir, og hetta tók luftina úr okkara leikarum og sum fráleið byrjaði føroyska orkan eisini at ganga undan.
Seinastu tíggju minuttirnar skrædnaði av álvara í føroysku verjuni, og tá avtornaði vunnu tær íslendsku sannførandi. Úrslitið gjørdist 6-1 til Ísland.
Næsti uppgáva hjá føroyska A-landsliðnum við kvinnum verður undan undankapping á Malta í døgunum 4. til 9. apríl. Vinnarin av tí kappingini, sum verður ímillum Føroyar, Malta, Andorra og Georgia spælir seg víðari til EM-undankappingina, sum byrjar í heyst.


text:
Skeggjatussin (B) - Trøllið hjá Pápaleysa
Færøske Folkesagn og Æventyr
Jakob Jakobsen, København 1898-1901
Skeggjatussin (B)
Trøllið hjá Pápaleysa
Uppskrift úr Fugloy
Einaferð vóru tveir brøður, sum høvdu tikið seg saman og livdu í einum lítlum húsi burtur í skóginum. Í felagi við sær høvdu teir ein drong, sum nevndist Pápaleysi, av tí at hann var leysingabarn og fólk vistu ongan pápa til hansara. Hvønn dag vóru teir tveir av teimum burtur at høgga brenni, men hin triði var heima til at gera mat.
Ein dagin, ið hin elsti er eftir, kemur eitt so vesaligt hagar á dyrnar og biður sleppa sær inn. Lítið er tað uppá vøkstur, men ræðuligt á at líta, og skeggið stendur niður til kníggja á tí. Tað er so kalt, sigur tað og biður lova sær at sita við eldin eina løtu.
Maðurin lovar tí.
Ein kjøtpottur hongur uppyvir og kókar. Tað biður geva sær eitt sindur at eta, tí tað er so svangt. Maðurin tykist synd í neyðardýrinum og fær tí ein drýlenda at drepa niður í fløtið.
Nú ið hetta hevur etið, pretnar tað upp so kvikliga. Tað vil eta alt sum er, maðurin roynir at forða tí, menn trøllið vinnur, bukar mannin og kastar hann í ein krók, mestur deyðan.
Nú ið hinir báðir koma heim, fáa teir einki at eta, tí trøllið hevur etið alt. Miðlingardrongurin heldur, at í morgin skal tað ikki ganga so, tá skal hann vera heima.
Næsta dag kemur hetta sama vesalavætti aftur, biður tað sama sum fyrru ferð og fær lov til tað, tí maðurin heldur, at hetta kann ikki gera honum nakað. Men við tað sama tað hevur etið, pretnar tað so ógvuliga upp og bukar mannin. Tá ið hinir báðir koma heim um kvøldið, liggur hann í krókinum, mestan deyður. Ongan mat fáa teir heldur tað kvøldið.
Triðja dagin biður hin yngsti lova sær at vera heima, men teir spotta hann: hann kann einki gera - hann er ringari maður enn so.
Tað kann ikki ganga verri hjá sær enn hjá teimum, heldur hann og verður so eftir heima.
Tá ið dagurin líður nakað, bangar eitt á dyrnar. Drongurin vil ikki lova tí inn, men hetta klórar og skavar, so tað fær lásin upp, og kemur so inn og setur seg við eldin.
Tað biður geva sær at eta, men drongurin svarar, at tað kann einki fáa enn, tí potturin er ikki farin at kóka. Hann biður trøllið hjálpa sær eitt sindur fyrst við at høgga brenni og leggja til eldin undir pottinum - fer eftir einum ógvuliga stórum træi og biður tað høgga hetta sundur.
Tá ið øksin er komin niður í, stendur hon føst. Trøllið tekur ein kíla og slær niður í, so øksin verður leys. Men meðan tað stríðist við hetta, kemur skeggið niður í kleivina. Tá ið trøllið hevur fingið kílan út aftur úr trænum, stendur skeggið fast í kleivini. Ólukkudýrið sleppur nú ongan veg, men drongurin sigur við tað, at nú skal hann hevna aftur, hvat tað hevur gjørt við hinar báðar.
Hann at buka tað, so tað rínur og hvínur. Tað streingir á at sleppa burt og dregur træið eftir sær, so at skeggið slitnar og kjálkafidlin rivnar. So rennur tað burt, og skeggið situr eftir í klótuni.
Um kvøldið koma hinir báðir heim aftur og fáa matin góðan. Hin yngsti sigur teimum frá, hvussu hann hevur gjørt við trøllið. Teir eldru halda, at best man vera at fara at leita eftir tí, tí líkindi eru til, at tað eigur ríkidømi. Teir hugsa líka skjótt at finna tað deytt.
Blóðslóðin liggur eftir tí allan vegin til eitt hol. Teir eldru tora ikki at fara niður í, men hin yngsti lesur seg niður eftir einum togi. Myrkt er har niðri, og hann leitar leingi.
So rakar hann við eitt fólk í einum króki. Tað er kongadótturin, ið leingi hevur verið horvin út kongsgarðinum.
Umsíðir finnur hann trøllið í einum øðrum króki - tað talar og biður hann fyri guds skild ikki drepa seg: hann skal fáa kongadóttrina og eina fulla kistu av gulli afturfyri.
So gevur hann tí grið, bindur kongadóttrina upp í togið, rópar til teir báðar uppi í erva og biður teir draga upp. Síðan tekur hann kistuna og knýtir upp í endan á toginum, sum teir hava latið niður aftur.
Tá ið teir hava drigið kistuna upp, rópar hin yngsti á teir triðju ferð og biður teir lata togið niður aftur.
Nei, siga teir: nú hava teir fingið væl, og biðja hann bara liggja eftir í holinum.
Hann er nú so ógvuliga ringur, tí hann sær sær ongar vegir til at sleppa upp. Men so hugar hann trøllið, fer til tað og sigur, at beint nú skal hann drepa tað.
Trøllið bønar hann ikki at gera tað og lovar at gera fyri hann, hvat hann biður.
Ja, um tað kann sleppa honum upp úr hesum holinum, so skal tað sleppa við lívinum, sigur hann.
Trøllið tekur at royna, klórar á øllum fýra, krøkir klórnar í og biður hann halda í seg. So sleppur hann upp úr, og trøllið fer niður í aftur.
Hann alt fyri eitt heim aftur til sín sjálvs. Tá eru hinir eldru brøðurnir báðir farnir til staðin og inn fyri kong við dóttrini. Kongurin er fróður og sigur, at annar teirra skal hava hana til konu, men hon grætur og sigur nei.
Hin yngsti fer aftaná og beint fyri kong at kæra seg um, hvussu teir hava farið við sær. Hetta er maðurin, ið sær hjálpti, sigur kongadótturin.
So letur kongur báðar seta fastar.
Hin yngsti fekk gullkistuna aftur, varð giftur við kongadóttrini og meira at siga: varð kongur, tá ið hin gamli kongurin doyði.


text:
Tjóðveldi vil menna sjúkrahúsverkið
Tí hava Bjørt Samuelsen og Sirið stenberg vegna Tjóðveldi lagt fram uppskot um visjón og mennigarætlan fyri Sjúkrahúsverk Føroya.
Føroyar hava eitt gott sjúkrahúsverk við sera nógvum eldhugaðum og fakliga væl skikkaðum starvsfólki. Men stórar avbjóðingar eru fyri framman, og heilsuverkið tykist vera á einum vegamóti, har tað skjótt kann ganga álvarsliga niður á bakka, verða ikki stór og miðvís tøk tikin. Neyðugt er at hava visjonerar ætlanir fyri at tryggja eitt framtíðar heilsuverk, sum á allan hátt kann nøkta tann tørv, borgararnir hava á einum tryggum, nýmótans og fult skikkaðum sjúkrahúsverki.
Tí hevur Tjóðveldi lagt fram uppskot um visjón og mennigarætlan fyri Sjúkrahúsverk Føroya.
Uppskotssetararnir vilja hava Løgtingið at heita á landsstýrið um at leggja fyri Løgtingið frágreiðing við greiðari visjón fyri sjúkrahúsverkið, sum fevnir um eina heildarmenningarætlan fyri alt sjúkrahúsverkið. Undir hesum greið mál fyri:
-Viðgerðarstøði
-Menning av viðgerðartilboðum
-Atgongd hjá sjúklingum til bestu viðgerðartilboð heima og uttanlands
-Nøktandi tilgongd av serlæknum og øðrum heilsustarvsfólki
-Áhaldandi menning av fakligum førleikum
-Samskipan av tænastum
-Áseting av, hvørjar tænastur skulu vera á hvørjum sjúkrahúsi.
Umframt hetta skal ætlanin fevna um eina nágreiniliga meting av fíggjarliga tørvinum fyri alt sjúkrahúsverkið, so leggjast kann ein fíggjarkarmur, ið gevur neyðugt rásarúm til at veita heilsutænastur á fremsta støði, og neyðugu starvsorkuna til tess.
Tað eru umboð floksin í Trivnaðarnevndini, sum vegna flokkin hava lagt uppskotið fram.
Uppskotið kann takast niður á logting.fo
Vinaliga
Bjørt Samuelsen og Sirið Stenberg
tingkvinnur fyri Tjóðveldi


text:
100 fólk til vinnukvøld
Á fjórða sinni hevur Sunda kommuna skipað fyri vinnukvøldi í mentanardøgunum í september. Í ár varð tiltakið mánakvøldið 18. september og áleið 100 fólk lýddu á.
Fyritøkurnar hesaferð vóru Norðsetur, Stanley, Vónin og til seinast vitjaði bloggarin Vígdis Fjallstein Christiansen, sum hevur bloggin Sukursøtt. Framløgurnar vóru allar hugtakandi og megnaðu fyrilestrahaldararnir á hvør sín hátt at fanga fjøldina.
Myndir frá tiltakinum síggjast her:
- Heðin Zachariasen, borgarstjóri Heðin Zachariasen, borgarstjóri
- Helgi Olsen, stjóri í Norðsetur Helgi Olsen, stjóri í Norðsetur
-
- Maria Højsted Dam, stjóri hjá Stanley Maria Højsted Dam, stjóri hjá Stanley
- Bogi Nón, marknaðarleiðari hjá Vónini Bogi Nón, marknaðarleiðari hjá Vónini
- Vígdis Fjallstein Christiansen, bloggari á Sukursøtt Vígdis Fjallstein Christiansen, bloggari á Sukursøtt
-
-
-
http://www.sunda.fo/borgarin/tidindi/index.php/1469-100-folk-til-vinnukvold#sigProId75e88a6a93


text:
Páll limur í starvsnevndini
Á fundi í tingbólkinum í vikuni, bleiv Páll á Reytnatúvgu valdur í starvsnevndina.
Løgtingsformaðurin hevur havt fleiri álitissessir í politiska arbeiðinum umboðandi flokkin, hetta er tó fyrstu fer at hann er partur av politiska baklandinum í flokkinum, sum limur í starvsnevndini.
Starvsnevndin virkar mótvegis restini av aðalstjórnini og flokstinginum.
Páll nevnir, at hann í starvsnevndararbeiðinum vil leggja dent á at upplýsa um arbeiði í tingbólkinum, og tryggja at tingbólkaarbeiði alla tíðina er væl upplýst í politiska baklandinum.
Starvsnevndarlimir eru partur aðalstjórnini sum er evsta vald floksins millum floksitingini.


text:
Á Ólavsøku hevði Karavella Marionett-Teatur 7 sýningar av Skrímslalív á Tjóðpallinum. Væl varð vitjað og tær báðar seinastu sýningarnar vóru meir enn útseldar. Í heyst fer Skrímslalív á ferð og til ber hjá skúlum, barnagørðum og øðrum stovnum ella fyritøkum at bíleggja sýningar. Karavella Marionett-Teatur kemur út til tykkara… les meira…. →
(Ummælið eftir Laufey Brynhildardóttir á Facebook tann 1. mai 17) Bókin er pallurin Var so heppin at síggja leikin Skrímslalív í Norðurlandahúsinum í vikuskiftinum. Talan er um ein sonevndan “pop-up” leik, og er tað nakað sum frøðir meg, so er tað pappír og pop-up. Vit kenna øll til lukku-kortini, sum… les meira…. →
Karavella Marionett-Teatur hevur nú tveir leikir á skránni: “Dansa so væl og leingi“, sum er leikur fyri vaksin og børn, ið tíma at lurta. Hann verður leiktur í stóra ferðandi leikhúsinum, við marionettum. Les meir um leikin HER. Hin leikurin er “Skrímslalív“, fyri børn og barnligar sálir í øllum aldrum,… les meira…. →
30. apríl var frumsýning av 5. leikinum hjá Karavella Marionett-Teatri: Skrímslalív. Sýningin var í Norðurlandahúsinum í samband við at stóra samvirkna skrímslaframsýningin hjá Áslaug Jónsdóttir: Heima hjá Skrímslunum var í Norðurlandahúsinum. Leikurin er yvir fýra av vældámdu skrímslabókunum eftir Rakel Helmsdal, Áslaug Jónsdóttir og Kalle Güettler, Skrímslavitjan, Klandursskrímsl, Skrímslakiskan og… les meira…. →


text:
Orð og lag: L. Thanner
Týtt: Kajfinn Hammer
1. Ein dag skal ævinleikans morgun rísa,
og jarðarlívsins tregi svinnur, fer;
tá ævinleikans ljós meg blítt umstrálar,
og myrkrið vent til ljósan sóldag er.
Niðurlag: Á, sæli morgun, sum mær leingist skoða,
frá heimsins sút mín tráan er til tín.
O, lat eitt vet av tíni dýrd meg náa,
tá myrk og einslig kennist leiðin mín.
2. Tá skal eg síggja tað mín trúgv man hóma:
Tær ljósu strendur, Harrans lyftisland!
Har stillur friður, ævig sæla ræður,
og loyst av mær tá er hvørt jarðarband!
3. Hvør signað, tá ið Jesus meg har heintar,
eg møta skal Hans milda eygnabrá;
og mett av friði í tí frelsta skara,
tá fyri ásjón Hans mín sál skal stá.
Niðurlag: Á, sæli morgun, sum mær leingist skoða,
frá heimsins neyð mín tráan er til tín.
O, lat eitt vet av tíni dýrd meg náa,
tá ljósumstrálað verður leiðin mín!


text:
Í Betri vinir kuffertinum er fakbókin og vegleiðing á DVD.
Í fakbókini eru 15 kapittlar, har tit m.a. kunnu lesa um: ástøði, uppgávuna hjá starvsfólkum, børn við serligum tørvi og hvørjar fellur tú sum vaksin, ið dagliga starvast við børnum, skal verða tilvitaður um, fyri at styrkja barnafelagsskapin.
Saman við Betri vinir kuffertinum fylgir eitt skyldbundi skeið. Vit viðmæla at øll starvsfólk sleppa á skeið. Eftir nærri avtalu kann ein Betri vinir – Fri for Mobberi skeiðshaldari koma út til tykkum.
Møguleiki er eisini at umboð sleppa á skeið, sum Barnabati skipar fyri.
Fyrsta Betri vinir – Fri for Mobberi felaggskeið er tann 7. mai í Norðurlandahúsðinum.
Um tit ynskja at hoyra nærri, eru tit vælkomin at seta tykkum í samband við Rúnu Ingunardóttir á runa@barnabati.fo ella 532011.
Barnabati, Maryfonden og Red Barnet standa fyri verkætlanini.
Høvuðsstuðul: Betri
Stuðlar: Mentamálaráðið og Føroya Pedagogfelag


text:
Tógv slúkur hekkling – Bindifestivalur 2016
3.19 Tógv slúkur – hekkling
Tíð: Leygardag, 16. april 2016, kl. 9.00 – 12.00
Tað er neyðugt at duga grundteknikkirnar innan hekkling fyri at luttaka í hesi verkstovu.
Seinnu árini hava “wool eater” mynstur, sum tað eitur á enskum verið sera væl dámt, ímillum hekklarar kring allan heim. Allastaðni har tey koma, vera tey sera væl umtókt og tað er í grundini ikki so løgið. “Wool eater” hátturin er øðrvísi enn aðrir hekkliháttir, tað er heilt serligt og ikki minst stuttligt at sita við, og so er tað eisini sera vakurt.
At hava við:
Tógvrestir úr ull eru góðar og minst 3 ymiskar litir. Hekklinál sum hóskar til.


text:
-Dánial hugleiðir og lesur m.a. Jóh. 14, 27, um friðin, ið kom við Jesusi.
-Poul Færø heldur fram um at hvíla í friðinum og hvussu friðurin kemur inn í lívi, hjarta, vitið og vitsvissuna. Síðani um at lesa orðið/skriftina. Eisini hvussu Paulus umtalar seg sum móðir í Gal. 4,19: “Børn míni, sum eg nú aftur føði við kvølum, inntil Kristus er vorðin sjónskur í tykkum!”. Til seinast um ymisku gávurnar, ið vit av náði hava fingið frá Harranum, at tæna Honum við.
Vertur: Dánial á Dul Jacobsen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Í vikuskiftinum var Hav Nordic á Vági við útgerð til at gera aliringar.
Tag: Vágs havn
Gamle Oksøy vitjaði á Vági
Í vikuskiftinum hevur norska museumsskipið Gamle Oksøy vitjað á Vági. Leygardagin og sunnudagin høvdu fólk høvið at vitja umborð. Gamle Oksøy leggur leiðina víðari mánadagin, tá kós verður sett ímóti Siglufjørðinum í Íslandi, har Nordisk Kystkultur Festival í 2018 verður hildin.
Museums-skipið Gamle Oksøy á Vág í vikuskiftinum
Leygarmorgun kemur norska museums-skipið Gamle Oksøy á Vág og verður í tí sambandi opið fyri almenninginum bæði leygardagin og sunnudagin.
Ocean Endeavour á Vági
Sunnudagin 24. juni var ferðamannaskipið Ocean Endeavour á Vági. Ocean Endeavour er 137 m. langt og hevur pláss fyri 300-450 ferðafólkum. Manningin telur 124 fólk.
Ocean Endeavour á Vág sunnudagin
Sunnudagin kemur ferðamannaskipið Ocean Endeavour á Vág. Ocean Endeavour er 137 m. langt og hevur pláss fyri 300-450 ferðafólkum. Manningin telur 124 fólk.


text:
Sverri Egholm
20.03.2018 - 18:44
Tíðindi > Samfelag & Politikkur > Landspolitikkur
Helst er stórur møguleiki fyri nývali. Tað tosa tingfólk úr bæði andstøðu og samgongu um.
- Markið er, tá vit í løgtinginum síggja, at mál sum samgongan hevur sett sær fyri fella. Ella tá mál sum andstøðan hevur sett sær fyri - fyri at spæla okkum eitt puss - verða samtykt.
- Tá hava vit ikki eitt samgongu sum er sína uppgávu vaksin, og tá er líka frætt at tað verður nýval, sigur Anita á Fríðriksmørk, løgtingskvinna fyri Tjóðveldi, við útvarpið.
Ein rúgva av málum liggja í nevndunum og koma ikki til aðru viðgerð fyrr enn eftir páskir. Tá eru bara fáar vikur til tingsetan endar flaggdagin 25. apríl tá øll málini detta burtur.
Eisini Bárður á Steig Nielsen, formaður í Sambandsflokkinum, leggur upp til val.
- Hetta atgerðarloysi sum hevur verið teir síðstu vikurnar og mánaðirnar má halda uppat. Um man ikki finnur fótafestið rættiliga skjótt haldi eg at rætta løtan er komin at reinsa luftina og fáa eitt nýval, sigur Bárður á Steig Nielsen við Kringvarpið.
Løgtingsval skal seinasta lagi vera í september í 2019.
Les eisini: Kristin var ikki við á samgongufundi


text:
Borgarstjórin hevur veriđ oman fyri garđarnar í New York og sannfřrt seg um, at tađ er hann viđ řllum sínum vísdómi, sum ger av, um ein varaborgarstjóri í Havn er skikkađur ella ikki.
Men soleiđis er skipanin ikki. Útgangsstřđiđ er, at eitthvřrt býráđ sambćrt lóg skal hava tveir varaborgarstjórar at taka til, tá borgarstjóranum berst frá.
Býráđiđ velur 1. varaborgarstjóra og 2. varaborgarstjóra, tá tađ skipar seg fyrst í eini býráđssetu. Fyri skjótt fýra árum síđani varđ undirritađi valdur til 1. varaborgarstjóra og partakvinna borgarstjórans Elin Lindenskov til 2. varaborgarstjóra.
Hetta val er galdandi alla setuna eins og valiđ av borgarstjóra. Tađ er fleiri ferđir komiđ fyri, at borgarstjórar hava mist meirilutan, sum hevur valt teir, men teir hava ikki lagt frá sćr, tí teir kunnu ikki heldur enn varaborgarstjórar koyrast frá í setuni.
Tađ hevur veriđ vanligt, at tá borgarstjórin er burturstaddur, virkar varaborgarstjórin í hansara stađ. Hvussu ofta sat Heđin Mortensen ikki sum virkandi borgarstjóri í stólinum hjá Jan Christiansen á sinni? Jan var í dýrastu neyđ av honum og tók eina ferđ til, at bara hann fór á ves, so sat Mortensen í hansara stóli.
Borgarstjórin hevur sjálvur upplýst, at hann er í New York í almennum řrindum. Hetta eru ikki řrindir fyri Tórshavnar kommunu, men fyri Fřroya Lřgting. Hann er tí burturstaddur. Tađ er ikki lćtt at skilja, at hann kann rřkja sínar uppgávur vegna lřgtingiđ á ST-hřvuđsborgini í New York og samstundis ansa hvřrjum smáluti í Tórshavnar kommunu. Tá býráđsskrivstovan er opin, svevur hann jú sín sřta svřvn í USA.
Tá borgarstjórin fyri góđum tveimum árum síđani fór at tveita okkara fólk úr breiđa samstarvinum, sum hann skipađi á Vaglinum, hóast Javnađarflokkurin hevđi meiriluta einsamallur, hildu vit, at tíđin var komin at taka allan flokkin úr. Vit gjřrdu púra greitt, at vit tilskilađu okkum rćtt til at taka střđu frá máli til mál í nevndum og býráđ.
Tađ hava vit eisini gjřrt. Tađ avgerandi er, hvřrjum stakmálum tú tekur undir viđ og kanst ábyrgdast fyri.
Hetta er ikki fyrstu ferđ, at borgarstjórin í Havn setir seg oman fyri skipanirnar, sum hann arbeiđir undir. Fyrr í setuni megnađi hann at fáa síni nćstu í samgonguni at samtykkja at hćkka trivaliga borđfćiđ, sum hann fćr at vísa blíđskap fyri uttan at leggja fram kvittan.
Henda hćkking fall uttan fyri reglurnar hjá tí almenna, og kommunala umsitingin mátti okkum kunnugt steđga útgjaldinum av hćkkađa borđfćnum í stundini.
---


text:
Røttu skógvarnir hjá Eivør eru gulir og Dennis er í teimum/
Júst sum mann ikki helt, at Eivør kundi gerast nógv kulari, hevur hon til sítt nýggja videolag valt heimsins kulasta krossdressara at umboða seg í bretsku versiónini av sanginum um teir røttu skógvarnar; In my shoes. Tað er Dennis Agerblad og hann ger tað sjálvandi framúrskarandi vakurt. Hansara stórbæra og barokka, pinklitta dress og gulu skógvar hóska sera væl til tann lætta popsangin við kinesiskt klingandi niðurlagnum og einfalda, men vísa lívsboðskapinum.
Tað tykist ganga serstakliga væl hjá Eivør í Bretlandi; nýggja videolagið, sum Kirstin Helgadóttir hevur gjørt, er frumframført á heimasíðuni hjá bretska tónleika- og mótablaðnum Clash Magazine. Har verður Eivør lýst sum ein óvanliga kreativur sangskrivari, hvørs verk higartil er stórfingið. Sambært yvirlitinum á Clash eru fleiri av konsertunum í Bretlandi útseldar.
Á heimasíðuni greiðir Eivør frá, at hon kendi til Dennis Agerblad og droymdi um at fáa hann við í visuellu tulkingina av sanginum In my shoes, ið snýr seg um at finna sína egnu leið í lívinum, hervið fevnir sangurin eisini um tey, ið kenna seg øðrvísi og sum kanska skulu stríðast eitt sindur meira enn onnur fyri at finna dirvið at ganga egnar leiðir.
Her er videolagið: https://youtu.be/ILgM-NpNBWo


text:
Fólkatalið øktist við 540 fólkum
16-03-2015 - 22:14 - Jóanis Nielsen
31. desember 2014 var fólkatalið 48.724, og eru tað 540 fleiri enn við ársbyrjan 1. jan. 2014. Tað kemur av, at í árinum 2014 var eitt burðaravlop á 246 og ein nettoflyting til Føroya á 294 fólk.
Stór broyting er í flytingini millum Føroyar og útlond. I 2014 var ein tilflyting á 1.509 fólk, meðan 1215 fólk fluttu av landinum. Hetta kann samanberast við 2013, har tilflytingin var 1.433 fólk og fráflytingin 1.576.
Í 2014 er tilflytingin er sostatt økt við 76 fólkum og fráflytingin minkað við 361 fólkum.
Burðaravlopið - tað er munurin millum fødd og deyð - var 246 í 2014, ið er er eitt sindur minni enn í 2013, tá tað var 262. So tað er broytingin í flytingini, frá eini nettofrályting á 143 fólk í 2013 til eina nettotilflyting á 294 í 2014, sum er atvoldin til tann stóra fólkavøksturin í 2014.
Nettoflytingin er úrslitið av flyting til landið og flyting av landinum. Her er tað serliga minkingin í fráflytingini, sum ger stóru nettotilflytingina.
Størsti fólkavøksturin var í Tórshavnarøkinum við 280 fólkum, meðan vøksturin í Eysturoyar sýslu var 214 fólk. Lutfalsliga var størsti vøksturin í Eysturoyar sýslu við 2,0%, samanborið við 1,5% í Tórshavnarøkinum
Í Streymoyar sýslu annars vaks fólkatalið við 28 og í Vága sýslu við 26. Í Norðoya sýslu vaks fólkatalið við 9, meðan tað minkaði við 2 í Sandoyar sýslu og við 15 í Suðuroyar sýslu.
Í kommununum var størsti vøkstur í Tórshavnar kommunu við 310 fólkum. Eisini í øðrum kommunum var stórur vøkstur í fólkatalinum: Runavíkar kommunu við 70, Eystur kommunu við 67, Vága kommunu við 30, Nes kommunu við 26, Vágs kommunu við 19, Sjóvar kommunu við 16, Vestmanna kommunu við 14, Klaksvíkar kommunu við 14 og Sands kommunu við 11.
Fólkatalið minkaði í nøkrum kommunum, mest í Tvøroyrar kommunu við 21 fólkum.
Um oyggjarnar vaks fólkatalið í Streymoy við 271, Eysturoy við 212, Borðoy við 40, Vágoy við 17, Sandoy við 5 og Kunoy við 5. Fólkatalið vaks við einum í Kalsoy og Nólsoy og eisini í Stóra Dímun, har nú búgva 10 fólk. Í Fugloy, Svínoy og Hestoy minkaði fólkatalið við einum og tveimum, í Viðoy við 8 og í Suðuroy við 10 fólkum.
Íbúgvatølini eru dagførd og útgreinað í hagtalsgrunninum.


text:
Danjal av Rana 16.05.2018 (19:12)
Nýtt gistingarhús og nýtt reiðarí á veg
10 nýggj partafeløg vóru skrásett í partafelagsskránni í síðstu viku. Flestu nýggju feløgini fara at virka uttan fyri høvuðsstaðin, skrivar Business Line.
Eitt av feløginum, Sp/f Garðalíð, ætlar sær at reka gistingarhús og matstovu á Húsum. Tað er Magni Pauli Garðalíð, seinasti borgarstjórin í Húsa kommunu, sum er stjóri í felagnum.
Tummas Anthoniussen, Lion Petersen, Erling Petersen og Símun Grúkaskarð í Klaksvík og Ísakur Petersen á Viðareiði, hava stovnað eitt nýtt smápartafelag, sum skal eiga og reka skip.
Allar broytingarnar í partafelagsskránni í seinastu viku síggjast her.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Tunglyndi og rúsur avloyst av Jesu-vitnisburði
Í meiri enn 15 ár doyvdi Magnus Pauli Dahl-Olsen, bóndi í Saksun, sorgina og skelkin av at missa pápan í vanlukkum við rúsdrekka. Hann endaði í strongd og eini djúpari depressión. Við góðum stuðli frá konuni fór hann og søkti sær hjálp. Og hann fekk hjálp. Í dag syngur og prísar hann Jesusi, at hann hevur bjargað honum og givið honum eitt nýtt innihald í lívinum.
Sum 22 ára gamal misti bóndasonurin á Kvíggjarhamri í Saksun, Magnus Pauli, pápa sín í eini vanlukku.
– 28. januar í 1995 vóru eg og beiggi mín farnir í hagan við pápa eftir nøkrum veðragjólvingum. Tað var eitt sindur illfýsið. Einastaðni gera vit avtalu um, at pápi fer oman í bakkan at hyggja, um hann sær nakran veðragjólving. Vit standa so eftir og bíða. Eftir eini góðari løtu kemur hundurin einsamallur til okkara og hann bløðir um labbarnar. Vit skilja beinan vegin, at okkurt er hent, sigur Magnus Pauli.
Teir fóru oman at hyggja og síggja tá í sporunum í kavanum, at pápin er farin útav. Hildið verður, at hann hevur fingið eitt dánilsi og er farin í havið. Tað var leitað eftir honum, men hann varð ikki afturfunnin. At hundurin bløddi, er helst tí, at hann var farin oman við. Tað sóust blóðspor, at hann hevði klórað seg uppaftur.
Doyvdi sorgina í rúsdrekka
Hetta var ein stórur skelkur og sorg í familjuni. Magnus Pauli tekur so við garðinum á Kvíggjarhami í 1995, 22 ára gamal. Í 1998 giftast Magnus Pauli og Ena, og árið eftir fáa tey teirra fyrsta barn. Skelkurin, eftir at hava mist pápan so brádliga, sat eftir í Magnus Paula, og tá ið hann skuldi lata síni egnu børn í barnagarð, so hevði hann stórar trupulleikar við hesum og vildi ikki ordiliga sleppa teimum av hondum.
– Nú aftaná síggi eg, at hetta var vegna ávirkanina av missinum av pápa, sigur hann.
Støðan broytist einki við árunum, heldur hinvegin. Hann fellir í eina djúpa depressión, sjálvt um hann ikki veit, hvat tað er. Spakuliga fellir hann eisini til rúsdrekka. Í meira enn 15 ár stríðist Magnus Pauli. Hann gerst meira og meira bundin at rúsdrekka og drekkur so at siga hvønn einasta dag – tó at hann ikki gongur fullur og válar. Hann tolir einki av og kann sita í langar løtur og gráta. Støðan er so trupul, at hann veit hvørki út ella inn og sjálvmorðstankar koma í sinnið, tí hann orkar hetta ikki meira.
Konan stuðlar honum at søkja sær hjálp
Hann fær hjartatrupulleikar og endar á deild 8 á Landssjúkrahúsinum. Hóast hann verður kannaður væl og virðiliga, finna tey einki, ið er galið. At enda siga tey, at kanska tað er strongd og biðja hann fara heim og taka tað róligt.
– Konan sá, at tað var heilt galið. Hon hevur verið mær ein sera góður stuðul, og hon biður meg fleiri ferðir søkja mær hjálp. Eg vildi tó ikki fara beinan vegin.
Magnus Pauli hevði verið hjá kommunulæknanum og eftir prát, hevði hann fingið at vitað, at hann hevði eina djúpa depressión. Hetta fekk hann heilivág fyri, og tað byrjaði at hjálpa.
Familjan var týdningarmiklari enn rúsdrekka
– Eftir at hava hugsað um tað eina tíð, so kom eg til ta støðu, at eg mátti fáa hjálp.
Magnus Pauli kendi Martin Kúrberg, sum tá arbeiddi hjá Bláa Krossi, og bað hann hjálpa mær. Hann var honum ein sera góður og hollur stuðul og hjálpti honum at koma úr depressiónini. Samstundis legði Magnus Pauli av at drekka.
– Fyri meg var tað ikki trupult at leggja av at drekka. Eg gjørdist greiður yvir, at eg kundi ikki bjóða familjuni hetta lívið. Familjan var týdningarmiklari enn rúsdrekka, og eg vildi vera nakað fyri tey. Eg sá ikki longur nakra meining í at drekka, sigur Magnus Pauli.
Lambið leiddi til frelsu
Eftir at hava fingið hjálp, fór tað andliga at fylla meira hjá Magnus Paula. Hann var tó ikki ókendur við hetta, tí at hann hevði gingið í sunnudagsskúla, á ungdómsmøti og eisini verið í streingjakóri sum heilt ungur. So ein dagin spyr Gullak Hansen, ið er trúboðari, um Magnus Pauli vil hjálpa honum at spæla til eina missiónsviku í Vík. Hetta ger hann gleðiliga. Hetta er um heystið, og sum bóndi fer hann ein dagin saman við hundinum at reka uttanrættað. Hendan dagin gekk illa í hond. Hann hevði hegnað av og ætlaði at fáa seyðin í Tøkurókina. Men seyðurin vildi ikki fara á rókina og hann misti alt. So mátti hann og hundurin fara avstað aftur at reka og langt um leingi stóð hann aftur við seyðinum tætt við hesa rókina.
– Eg var útlúgvaður og sigi nakað soleiðis „mugu allir Guds einglar hjálpa mær nú“. Eg visti, at um tað miseydnaðist nú, so var dagurin farin fyri einki. Tað sær einki út. Seyðurin steðgar upp og vil ikki fara inn í rásina til rókina. Tá fer eitt eyglitt gimburlamb úr fylginum oman á røttu rásina, hyggur meg beint í eyguni og síðani á ærnar og fer til gongu. Síðani vendir tað sær við, hyggur aftur eftir hinum seyðinum og fer víðari. So fer allur seyðurin aftaná og gekk heilt inn á botn, har sum ætlanin var, at hann skuldi fara. Eg sá hetta sum eitt fantastiskt bønarsvar. Tað ljóðar løgið, men lambið leiddi meg til frelsu, sigur Magnus Pauli.
Syngur og prísar Jesusi
Magnus Pauli fer aftur at spæla saman við Gullak, og á missiónsvikuni í Tjørnuvík vikuna eftir vitnar hann um hendingina við lambinum. Síðani hevur Magnus Pauli verið nógv til møtir, spælt, sungið og vitnað um sín frelsara. Hann er partur av bólkinum „Teir fimm í Norðstreymoy“, og teir hava ferðast nógv kring landið og sungið og talað um Jesus.
– Eg eri eitt bønarbarn. Eg veit, at omma og nógv onnur hava biðið fyri mær. Og eg takki fyri, at bønirnar eru svaraðar, sigur Magnus Pauli
Rúsdrekka er ikki vegurin fram
Tá ið Magnus Pauli lítur aftur um bak, so er hann greiður yvir, hvat tað besta lívið er.
– Eg havi fingið at vitað nú aftaná frá sálarfrøðingi og øðrum, at serliga mannfólk fara inn í seg sjálvi og royna at doyva sína sorg við rúsdrekka ella øðrum. Men tað er ikki vegurin fram. Tað leiðir heldur til fleiri aðrar trupulleikar. Ein má heldur søkja sær hjálp – tí hjálp er at fáa. Fyri meg er frelsan í Jesusi, tað besta, ið mær hevur verið fyri. Jesus gevur tilveruni meining, og tað er fantastiskt at hava hann við í gerandisdegnum. Eg havi fingið eitt heilt nýtt lív í Jesusi, sigur Magnus Pauli Dahl-Olsen.


text:
GRANSKING: Vitanin um sjˇsÝl Ý f°royskum v°tnum og sjˇgvi er sera avmarka. Fiskaaling er tÝ fari undir eina verkŠtlan sum li Ý arbeiinum at fßa grundleggjandi vitan um sjˇsÝl til vega. Ta er Havb˙naarfelagi, sum fÝggjar verkŠtlanina.
Hendan verkŠtlanini, sum Fiskaaling n˙ er farin undir, hevur til endamßls at kanna umst°urnar og livihßttin hjß f°royskum sjˇsÝlum.
VerkŠtlanin vi f°royskum sjˇsÝlum hevur lagt seg eftir at kanna hesi viurskifti: At ßseta tÝarskeii, har smolti fer ß sjˇgv. At lřsa st°una hjß smoltinum vivÝkjandi longd, vekt, konditiˇn og aldri, tß ta fer ß sjˇgv. At samanbera feringarmynstri ß veg ß sjˇgv vi kringumst°urnar, sum eitt n˙ vivÝkja hita og rßki. At gera n°ktandi mannagongdir til innsavnan av vaksnum sjˇsÝlum, og sÝani at lřsa m°guligar munir Ý trivnai og stovnssamanseting av sjˇsÝlum millum ymisk ßr.
Eitt n˙ er eingin vitan um, nŠr smolti fer ß sjˇgv, aldurin ß tÝ ta tÝina, og nŠr ß ßrinum ella undir hv°rjum umst°um hetta fer fram. Til d°mis tß rŠur um hita- og rßkviurskifti. Eisini er vitanin um vaksin sjˇsÝl ˇgvuliga avmarka. Serstakliga tß ta snřr seg um munin Ý trivnai frß ßri til ßrs.
VerkŠtlanin verur břtt upp Ý tveir partar, har tann fyrsta skal stafesta, nŠr sÝlasmolti fer ß sjˇgv, mean seinna fer eftir at kanna munin Ý trivnainum hjß vaksnu sjˇsÝlunum frß ßri til ßrs.
═ bßum f°rum er talan um royndarverkŠtlanir, har tillagingar kunnu vŠntast av vera gj°rdar. Eitt n˙ er ikki ˇhugsandi, at seinni parturin Ý verkŠtlanini fer at bera Ý sŠr stˇrar avbjˇingar, tÝ sjˇgvurin er eitt vŠl st°rri innsavningar°ki samanbori vi ßirnar.
Fyrra verkŠtlanin fer Ý gongd til vßrs, og kanningarnar vera gj°rdar Ý Sandß Ý Havn. Seinna verkŠtlanin verur Ý fyrstu syftu at menna eina mannagongd, i savnar inn vaksin sjˇsÝl Ý n°ktandi n°gdum og st°ddum. Hesin parturin er tann mest avbjˇandi, tÝ ongar royndir eru higartil gj°rdar vi at fanga vaksin sjˇsÝl ß sjˇnum vi F°royar.
Mßli er at finna eini trř til fimm mi, har ta einafer um mßnain vera fanga sÝl til trivnaar- og aldurskanningar, sum vÝsa seg Ý eitt n˙ longd, vekt, og aldurslesing Ý rosluni. Eisini vera sÝlini kannai fyri ymiskar sj˙kur og l˙s. Hendan verkŠtlanin fer i gongd her Ý heyst. (Mynd: Hav.fo)
Um nakar ynskir at vita meira um hetta, kann vikomandi seta seg Ý samband vi Kirstin Eliasen, deildarleiara og granskara ß Fiskaaling, tlf. 77 47 03, t-postur: kirstin@fiskaaling.fo.


text: Fyrr kundi verða sagt, at ein maður er ein maður og eitt orð er eitt orð. Tað var í teimum tíðum, tá tú antin skrivaði í hond ella á maskinu og so faldaði brævarkið saman, legði tað í ein brævbjálva, keypti eitt frímerki, sum tú sleikti og setti vinkulrætt í høgra horn og so út í kuldan at leggja vigaða brævið í næsta postkassa. So at bíða til blaðið, Dimma ella Sosialurin, vóru prentað og borin út í kioskirnar til leysasølu í fyrsta lagi dagin eftir. Tástani sást tú, um tín meining kom við og taldi millum aðrar. Nú er alt lopið um og rættlisna brævið, sum kanska, kanska ikki, kom á prent, er nú ein pappírsleysur tanki millum fremstafingur, knappaborðið og Facebook. Faraway, so close, sum U2 syngja um í samnevnda filminum hjá Wenders frá 1993. Nær við og tó so fjar. Eins og mentanarligi sjálvstýrarin er settur til sjálvforvaltning á flest øllum økjum, so er samskifti eisini vorðið ein uppgáva hjá tí einstaka, bundið at teim evnum, hvør einstakur hevur. Meðan tað er ein gleði av teim sjáldsomu, at síggja vaksin fólk fyri fyrstu ferð í lívinum skriva sína hjartans meining á Facebook, uttan at ein reyður lærarapennur er í nánd, so er tað skakandi, so opin fólk eru um teirra botnleysa idioti á hesum almennu pallum, sum knýta í Facebook og lata fólk sleppa at viðmerkja smátt sum stórt, beint fram og so sum teimum lystir. Hesi fólk, sum viðmerkja, síggjast við mynd og navni, tí treytin er at tey eru á Facebook longu innan. Vit kunnu siga at spádómurin hjá Marshall McLuhan (1911-1980) er gingin út. Hann spáddi fyri fimmti árum síðani at heimurin fór at verða ein bindiklubbi, A Global Village, har øll sussa, tí tey bráddliga hava fingið tað fatan, at tey eru ein einmansavís ella eitt einmansútvarp. Fólkaræði er totalt – eisini rætturin til at vera idiot. Tað prógva somu føroyingar upp í saman, dag eftir dag á mest lisnu portalum í landinum. Nakrir teirra vórðu hildnir fram í Degi og Viku í kvøld, men trúgv mær, teir verða ikki teptir so lætt. Haldi, stundin er komin at lyfta hesar idiotar fram í ljósið hvønn dag. Tí hetta eigur sanniliga eisini at vera ein vardur rættur í okkara samskiftandi vitanarsamfelag: samhaldsfasti rætturin at vera idiot í fullum dagsljósi, við navni og mynd. Tí ein maður er ein maður og eitt orð er eitt orð.


text:
Hvussu er leiðin frá hugskoti til pengar, um tú kundi hugsað tær at fingið stuðul til gransking, menning og nýskapan?
Mánadagin 11. januar kl. 15 skipa Fiskivinnuroyndir, Vinnuframi, NORA og Granskingarráðið fyri kunnandi fundi um stuðul til gransking, menning og nýskapan í Føroyum.
Á skránni eru stuttar framløgur frá umboðum fyri stovnarnar um, hvat stuðul kann latast til, hvør kann søkja, hvørji krøv eru til umsóknirnar, umsóknarfreistir og mannagongdir annars. Høvi verður at seta ítøkiligari spurningar.
Fundurin verður á Bókasavninum við Løkin.
Tiltakið er alment og ókeypis.
Fiskivinnuroyndir, Vinnuframi, NORA og Granskingarráðið


text:
Summartónar 2013 í Dímun
21. juli 2013
Sunudagin 07.06 vóru Summartónar í Dímun. Hetta er fyrsta konsertin hjá Summartónum herúti. Niðanfyri er, umframt myndir, ein styttri upptøka frá konsertini.
Eftir ætalan skuldi Norðlýsið gera ein túr til oynna við áhoyrarum. Veðurlíkindir vóru ikki til at Norðlýsið kundi sigla, men tónleikarnir komu tó til oynnað við tyrluni. Vit á oynni fingu eina ógloymandi konsert og sera hugnaligar dagar saman.
Umframt tónleikarar úr Føroyum, var eisini forkunnug vitjan úr Grønlandi. Hetta vóru 7 fólk úr Qaanaaq i Grønlandi. Tey framførdu trummudans og sang fyri okkum. Fyri fleiri av fólkunum var hetta fyrsta ferðin úr heimbygdini Qaanaaq. Stuttligt at hugsa sær, at tey tá vitja eitt fjarskotið pláss sum Stóru Dímun.
Ferðin gjørdist heldur drúgvari enn ætlað. Summartónagestirnir skuldu eftir ætlan flúgva mánadagin av oynnið, men sluppu ikki fyrr enn týskvøldið til fastlandið við tyrluni.
Vit siga summartónum stóra tøkk fyri vitjanina.
« Aftur